Iban Lizarralde 32 urteko oñatiarrak 'Gartzela' film laburra zuzendu du • ZUZEU\nZer bide egin du orain artean ‘Gartzela’ film laburrak?\n2010eko uztailaren 1ean aurkeztu nien azken emaitza lan taldeko kideei. Orduz geroztik, Gasteizko Coartada jaialdian, Eibarreko Asier Errasti jaialdian, Lekeitioko Zine eta Bideo Bilera eta Beasaingo Gau Laburra festibaletan eman dute. Emaitzarekin gustura gelditu gara, izan ere Gasteizeko jaialdian Iñake Irastorzak aktore onenaren saria jaso zuen, Lekeition argumentu amateur onenaren saria jaso zuen gure lanak, bai eta Beasaingo lehenengo saria ere. Eibarren finalista izan zen, gainera. Hasiera ona izan du, espero genuena baino hobea. Hala ere, zinema mundua oso gogorra da eta sari bat irabaztean doble disfrutatzen dugu, azkenekoa izan daiteke eta.Bestalde, 2011ko urtarrilaren 11n Oñatin emanaldi ireki bat eman genuen; film laburra eta bere making-offa proiektatu genituen. Martxoaren 11n (ostirala), azkenik, 19:30ean, Donostiako Andia kaleko Kutxa aretoan ikusi ahal izango da.\nOñatin, zerorrek esan bezala, film laburra bakarrik ez; “ezkutuko” lan guztia ere erakutsi zenuten. Zer dago 17 minutu horien atzean?\n17 minutuk askorako ematen dute istorio bat kontatzeko garaian. Eta aldi berean, lan asko egin beharra izan dugu 17 minutu hauek lotzeko, izan ere, hiru ordu eta 20 minutuko materialetik atera ditugu 17 minutu hauek.Martxoko emanaldian ere atzeko lana erakutsiko dugu, batez ere errodajekoa. 2009ko otsailaren 28an eta martxoaren 28-29ko asteburuan grabatu genituen planoak. Grabaketa intentsoa izan zen oso (14-15 orduko saioak), baina aldi berean oso polita.Post-produkzioa ere luzea izan zen, muntaketa, irudi tratamendu eta soinuaz gain, musikari ere garrantzia eman geniolako. Gartzelak propio konposatutako musika du (Joseba Beristainek konposatutako 9 pieza), eta musikariekin grabatu zena. Prozesu guztitik pixkat erakutsiko dugu martxoaren 11n eta nahi duenak galderak ere egin ahal izango ditu.\nFilm laburraren gaia gordina da. Zergatik?\nGaia gordina da, bai. Jendea istorio latz batean sartu nahi nuen. Hasteko, egunerokotasun errutina batean sartuaz, eta gero pertsonaiarekin identifikatuaz. Film laburrak sakonak izan ohi dira, eta Gartzelaren kasuan istorioak berak eta kontatzeko moduak bere sakontasuna ematen dio.Ez nekien jendeak nola erantzungo zuen honelako istorio baten aurrean, baina egia esan harrerarekin gustura geratu naiz. Istorio gogorra da, bai. Latza. Baina bukaerak gozotasun punttu bat ematen dio. Bestalde, mezu asko dauzka atzean, baina bat nabarmentzekotan askatasun psikologiko eta fisikoaren arteko gatazka esango nuke, bai eta jende askok bere bizia objetiboki ikusi eta aldatzeko duen ezintasuna ere.\nBa al dago nahikoa erakusleihorik Euskal Herrian film laburrentzat?\nJaialdiak egon badaude. Baina ez da erraza izaten jaialdietan sartzea. Horrelakoetara aurkezten diren film laburretatik gutxi batzuk bakarrik aukeratzen dituzte, eta asko kanpoan geratzen dira. Ulertzen ez diren gauzak ere pasatzen dira batzutan, baina beno. Guretzat dena berria da oraindik, eta hilabetez hilabete ikasten goaz. Bestalde, lehen, zine aretoetan pelikula bat bota aurretik film labur bat proiektatzen zuten. Honela, ikuslea bi istoriorekin joaten zen etxera: film laburrarenarekin, eta film luzearenarekin. Tamalez, orain film laburren proiekzioa festibal jakin batzuetara mugatzen da. Honela, jaialdi hauetan eguneko 9-10 film labur proiektatzen zaizkio ikusleari. Film labur bakoitzak daukan sakontasuna eta pertsonak ondoren pentsatzeko behar duen denbora kontutan hartuta, gehiegi iruditzen zait, ikusleak ezin baitu istorio bakoitza behar bezela disfrutatu. Ondo legoke zine areto komertzialak berriz ere luzemetraien aurretik film laburrak proiektatzen hasiko balira.\nIban Lizarralde Iban Lizarralde Iban Lizarralde Iban Lizarralde 32 urteko oñatiarrak ‘Gartzela’ film laburra zuzendu du\nfilm laburrak, Iban Lizarralde, zinema\nJohn Galliano guruzpidearen erdian


Deportazioei ateak ireki dizkiete | Mundua | Berria\nDeportazioei ateak ireki dizkiete\nAEBetan urteak daramatzaten 400.000 errefuxiatu kanporatu ditzakete. Martxora arteko epea dute beste baimen bat eskatzeko\nMigratzaileak lanean, Oxnarden, Kalifornian. IVAN MEJIA / EFE Tamaina handiagoan ikusi\nHelegite auzitegiak ebatzi zuen atzo Donald Trump presidenteak bere eskumenen barruan jokatu zuela erabaki zuelarik hainbat urtez AEBetan bizi eta lan egiteko baimena izan duten 400.000 migratzaile kanporatzea. Etxe Zuriaren arabera, euren herrialdeetako egoera «arriskutsua» zelako eman zieten horiei babesa AEBetan, baina gaur egun egoerak «hobera» egin du eta beraz itzuli ahal izango lukete. Deportatuak izan daitezkeenen artean daude Haiti eta El Salvadorko indarkeriatik ihesi joandakoak.\nKanporatze aginduak behin-behineko babesa duten migratzaileei eragingo die, zehazki. Migratzaile horietako askok hamar urte baino gehiago daramatzate herrialdean, eta euren seme-alabek AEBetako herritartasuna dute dagoeneko. Trumpen gobernuak nabarmendu du «behin-behineko babesa» zena oharkabean behin-betiko bilakatu dela kasu horietan, baina ez dagoela horretarako arrazoirik, «herrialdetik ihes egitera bultzatu zituzten arrazoiak, amaituak direlako kasu gehienetan».\nEl Salvador, Haiti, Nikaragua, Sudan, Honduras eta Nepaldik ihesi joandako 300.000 migratzaileri eta AEBetako herritartasuna duten 200.000 adingaberi eragiten die erabakiak. Epaiaren arabera, AEBetan geratu nahi badute, beste eskari bat egin beharko dute, eta martxora arteko epea dute horretarako —datorren urteko azarora artekoa, El Salvadorkoen kasuan—.\nConsuelo M. Callahan epaile kontserbadoreak argudiatu duenez, Segurtasun Nazionaleko Departamentuak dauka eskumena erabakitzeko zein herrialdetako iheslariek jaso dezaketen babesa, eta auzitegiek ezin dituzte halako erabakiak auzitan jarri.\nAmeriketako Askatasun Zibilen Batasunak jarri zuen salaketa Donald Trump presidentearen erabakiaren aurka, argudiatuz «presidenteak zuriak ez direnen aurka duen diskurtsoak» baldintzatu zuela babesa kentzeko erabakia. Horrez gain, argudiatu zuten milaka migratzaile horietako askok «oinarrizkoak» diren alorretan egiten dutela lan, eta horiek kanporatuta «galera handiak» izango lituzkeela herrialdeak. Aldi berean, kanporatzeek milaka adingabe bakarrik uztea eragingo lukeela ere ohartarazi du elkarteak.\nBozek erabakiko dute\nBeste hainbat gai bezala, administrazio berriaren esku geratuko da honako hau ere. Hala, azaroko bozak irabazten dituen hautagaitzak erabaki ahal izango du babes programekin jarraitu edo ez, eta deportatzeko arriskuan dauden milaka migratzaileen aurkako kanporatzeak geldiarazi edo aurrera egin.\nHala ere, salaketa jarri duen elkarteak ez du baztertzen auzia Gorenera eramatea. «Egun benetan txarra da gaurkoa urteetan AEBetan bizi eta lan egin duten milaka errefuxiaturentzat. Baina bidea ez da hemen amaitzen. Helegitea aurkezteko aukera dago, baina batez ere azaroko bozetako emaitzaren esku dago euren etorkizuna», nabarmendu du Tom Jawetzek, Amerika Progresista Erakundeko kideak.\nBehin-behineko babesa emateko programa 1990eko hamarkadan jarri zuten martxan AEBek, eta El Salvadorko gerra zibiletik ihesi zihoazen herritarrak izan ziren hura baliatzen lehenengotarikoak, baina ez bakarrak. Babes hori bera eskatu zuten Bosnia eta Herzegovinako herritarrek ere gerra garaian, baita Afrikako hainbat herrialdek ere ebolaren krisian. Trumpek, baina, programaren behin-behinekotasuna baliatu du argudio gisara haren bidez babestutako iheslariak kanporatzeko.


NORAi Business Intelligence 2 - Fideslan Asesoría y consultoría de negocio\nNORAi Business Intelligence Aholkularitza\nXXI. mendeko negozioentzako, informazioa altxor bat bihurtu da, kudeaketa eraginkorrerako, informazio egokia eta nahikoa behar dute, garaiz, beren egoera eta bilakaera ezagutzeko, eta, horren arabera, erabaki arinagoak eta egokiagoak hartzeko, beren helburuak lortzeko.\nBehar horretaz jabetuta, eta kudeaketarako informazioa automatikoki, on-line eta edozein gailutatik (PC, tablet, smartphone) emateko asmoz, Fideslanek Business Intelligence teknologia txertatu du gure aholkularitza zerbitzuetan, erabakiak hartzeko eta helburuak lortzeko gaitasun analitiko handia ematen duten txosten eta aginte-koadro automatizatuekin.\nEnpresaren beharrak aztertu ondoren, honako txosten hauek egin ditugu, besteak beste:\nBezeroen eta salmenten analisia\nGainera, adierazle aurreratuak erabiliz, enpresaren etorkizunari buruzko gakoak ematen dituzte.\nEdozein enpresak duen informazio ekonomiko-finantzarioa iragana da beti. Enpresan gaur arte gertatu dena eta zergatik gertatu den ematen du, eta etorkizunari buruzko aztarnak ematen ditu; baina aztarna hauek ez dira nahiko.\nNola hobetu ditzakegu datu ekonomiko-finantzarioak?\nBezeroak eta merkatua hobeto kudeatzeak negozio gehiago ekar ditzake, prozesuen eta eragiketen kudeaketa hobetzeak kalitate handiagoa ekar dezake, bezeroak asebetetzeko, eta pertsonen ikaskuntzaren eta hazkundearen kudeaketak talde hobea izan dezake, prozesuak eta eragiketak hobetuko dituena, eta, ondorioz, bezero asebeteak eta negozio gehiago.\nBezeroen eta merkatuaren, prozesuen eta langileen adierazleek palanka gisa jarduten dute, eta bilakaera positiboa badute, adierazle ekonomiko-finantzarioen hobekuntza aurreratzen dute.\nBusiness Intelligence bezalako tresna teknologikoek, azken urteotan sortutakoek, aukera ematen dute Controllera, enpresaren estrategiarekin, plangintzarekin eta kontrolarekin lotutako alderdietan Zuzendaritzatik hurbilen dagoen kolaboratzaileetako bat izateko.


“Matematika entzuteak beldurra eragin dezake, baina, funtsean, matematika ardatz duen eleberri bat da” - Zaldibar - Anboto.org\n“Matematika entzuteak beldurra eragin dezake, baina, funtsean, matematika ardatz duen eleberri bat da”\nAritz Maldonado 2022-05-23 09:00\nGaizka Zabarte zaldibartarrak eta Ane Oliverosek Apostolos Doxiadisen ‘Osaba Petros eta Goldbachen aierua’ bestsellerra euskaratu dute. Petros Papachristos matematikariaren eta haren ilobaren arteko hartu-emana da istorioaren zutabeetariko bat. Bestea, “ezinbestekoa”, matematika. Zenbakien Teoria, eliteko matematikarien arteko lehia eta XX. mendeko Europa dira 40 hizkuntza baino gehiagotara itzuli den eleberriaren beste osagaietariko batzuk.\nNolatan euskaratu duzue eleberria?\nGaizka Zabarte: Horren bila joan barik, liburu-denda batean topatu nuen; erosi, irakurri eta atentzioa deitu zidan, eta Aneri pasatu nion. Ane matematikaria da, eta esan zidan: "Hau itzuli egin behar da'"\nAne Oliveros: 2018 bueltan izan zen hau. Zientziak, orokorrean, geroago eta dibulgazio gehiago du, eta horixe da, hain zuzen ere, zientziaren zailtasunetariko bat, jende arruntarengana hurbiltzea. Matematikak ia ez du lekurik literaturan, eta are gutxiago euskaraz. Horixe gura genuen; hau itzuliz gero, euskarak dibulgazio gehiago luke, eta, gainera, hobe nobela izanda.\nG. Z.: Eleberri bat da hau, baina istorioaren ardatza matematikak dira. Zenbakien teoria, hain zuzen ere. Horrek hizkuntza aldetik ere berme bat eskatzen du, horregaitik jo genuen Iralerengana [Hezkuntza Sailaren programa bat da]. Gainera, matematikak esanda, jende batek atzera egin dezake, gaiak beldurtu lezake.\nMatematikazaleentzako liburu bat da?\nG. Z.: Beste ikuspuntu batetik begiratu behar da. Gazte bat da eleberriko protagonista. Osaba misteriotsu samar bat duela deskubritzen du, eliteko matematikaria izandakoa; bizi osoa Goldbachen aierua frogatu guran ibili da osaba. XX. mendeko beste matematikari garrantzitsu batzuk ere agertzen dira, eta zenbakiek beren pisua duten arren nobela bat da, iloba-osaben arteko hartu-emana ardatz duena.\nA. O.: Arrakasta izan badu, ez da matematikaren tratadu bat izan delako. Baina matematikaren teorema garrantzitsu batzuk agertzen dira, eta hori matematikari baten ikuspuntutik ederra da. Baina ez da bakarrik guretzat.\nMatematikariak islatuak agertu gaitezke, baina bestelako irakurleentzat ere erakargarria izan daiteke; iloba-osaben arteko tirabirak, ikerkuntza eta bakardadea dira istorioko gaietariko batzuk.\nG. Z.: Zenbakiek beti sortu dute lilura bat, baita zientziazaleak ez diren inguruetan ere, eta liburuan ere ageri da lilura hori. Papakristos osaba oso urrun heltzen da dedikazio horretan, itsutzeraino. Eta, testuinguruan, hogeigarren mendeko oso gertaera garrantzitsuak daude, izan ere, protagonista Greziatik Munichera (Alemania), Austriara eta Cambridgera doa; garai hartako Europaren lekukotza bat da, Bigarren Mundu Gerra aurrekoak, ostekoak eta Greziako diktadura bera ere bizi dituzte protagonistek.\nNik ez dut preparaziorik matematiketarako, baina interesa sortzen didate. Eta honek erakusten du ez dela behar ezelako mailarik liburu hau irakurtzeko. Hori bai, matematikari buruz ikasteko arriskua du liburu honek (barrez).\nA. O.: Matematikak ez dira zerbait homogeneoa, espezialitate asko dago, eta zenbakien teoria da horietariko bat. Hortik jotzen du liburuak. Teorialari batzuk agertzen dira eleberrian, eta horien lan tresna zenbaki lehenak dira. Zenbaki lehenak oso erabiliak dira, adibidez, mezuak enkriptatzeko, eta hori oso baliagarria da, gerretan adibidez. Pentsa gaur egun zelako eragina duten, adibidez.\nZein izan da erronkarik handiena?\nG. Z.: Itzulpengintza zelako mundu konplexua den konturatu gara. Erabaki behar da berba bat kendu edo ipini, esamolde bakoitza... Testuari fidela izan behar zaio, baina euskarara ere ondo ekarri behar da, eta jendearengana ere heldu egin behar da. Gogotsu eta denbora mugarik barik hartu genuen lana. Kasu honetan, gainera, matematikarik ez jakitea ere oztopo handia litzateke [itzulpenerako].\nA. O.: Erraz irakurtzen dela esan digute, baita euskara aldetik ere. Gaztelaniazkoa, frantsesezkoa eta ingelesezkoa aztertu ditugu lehenengo, eta ostean egin dugu euskarazkoa. Oso lan konplexua da, baina ederra. Kontuan hartu behar duzu ez bakarrik idazleak zer esan gura izan duen; hizkuntza batetik bestera egiterakoan, egitura bera aldatu egiten da. Niri asko gustatu zait. Are gehiago matematikaria izanda, buruketa bat ebatzi behar duzunean bezala, esango nuke itzulpegintzak ere baduela hortik zerbait.\nDenonarteanegaz argitaratu duzue.\nG. Z.: Iralen baldintzetariko bat liburua publikatzea zen, zeregin hori gero gure esku geratzen zen arren. Gure kabuz topatu genuen Denonartean, eta oso pozik gaude.\nA. O.: Unai Pascual izan zen editorea. Telefono dei bat baino ez genuen egin behar izan; berak ere matematikarekiko lilura agertu zuen. Argitaletxe txikia izan arren, oso ausarta iruditu zitzaigun, eta merkatu txiki bat izango duelakoan gaude. Horrez gainera, gustatuko litzaiguke irakurle taldeetan, institutu edo unibertsitateetan aurkezpenak egin ahal izatea. Uste dugu interesgarria litzatekeela.


Gipuzkoako Foru Aldundiaren zerbitzuen hizkuntza kalitatea neurtzeko ebaluazioa - Topagunea | Euskaltzaleen Topagunea\n> Berriak > Azkenekoak > Gipuzkoako Foru Aldundiaren zerbitzuen hizkuntza kalitatea neurtzeko ebaluazioa\nnork Euskaltzaleen Topagunea • 2014/05/20 • 0 iruzkin\nGipuzkoako Foru Aldundiak eskaintzen dituen zerbitzuen hizkuntz kalitatea neurtzeko ebaluazio soziala abiatu du Aldundiak. Aldundiaren egoitza atarietan egiten ari diren inkestez gain, webgune bat prestatu da Gipuzkoako herritarren iritziak biltzeko.\nAldundiak eskaintzen dituen zerbitzu guztiak 2015 urterako euskaraz eskaintzeko konpromisoa hartua du erakundeak, herritarren hizkuntz hautuaren berme gisa, eta, baita ere, zerbitzuen hizkuntz kudeaketaren kalitatearen adierazle moduan. Helburu horretara iristeko, berebiziko garrantzia dute, gizarte eragileen eta herritarren iritzien kontrasteak. Gipuzkoako Foru Aldundiak antolatu duen kanpo ebaluazioak ahalbidetu nahi du herritarrek parte hartzea Aldundiaren hizkuntz politikan, erakundeak eskaintzen dituen zerbitzuen hizkuntz kudeaketaren ebaluatzaile bilakatzea, parte hartze prozesu baten bitartez.\nGipuzkoako Foru Aldundiaren hizkuntz kudeaketaren ebaluazio soziala antolatzeko, 2014ko maiatzean zehar inkestak egiten ari zaizkie erabiltzaileei Aldundiaren egoitzen atarian. Gainera, ahalik eta herritar gehienengana iristeko, internet bidez ere eman daiteke iritzia, webgune honetan.\nLaguntza eskertzearren, produktu kulturalak erosteko 50na euroko 3 bono zozkatuko dira parte hartzaile guztien artean. Udazkenean, gizarte eragileekin egingo da prozesu bera, talde fokalen bidez. Azkenik, ebaluazio sozialaren informazioa osatzeko, beste iturri batzuk ere baliatuko dira, hala nola Elebide eta Behatokia erakundeen txostenak, Aldundiaren Zilarrezko Bikain agiria, Aldundiaren kalitate sistema, baita hedabideetatik jasotako berriak ere.\nAhize hizkuntz aholkularitza zerbitzuak egiten ari da lan teknikoa.\nGipuzkoako herritar eta elkarteek, beraz, aukera duzue iritzia emateko.\n← Harrera ona izan du Laburbirak bere hamaikagarren edizioan\nAuzoko egitasmoaren jaia ospatuko da larunbatean Bergaran →


EZIOLAZA AMALUR | NEKAZARITZA. Makineriaren salmenta eta alokairu\nGURE NEKAZAL PRODUKTU ETA ZERBITZUAK\nSTIHL motoaitzurren aldaketa-operazioa 2022\n100€rainoko deskontua zure motoaitzur zaharrarengatik STIHL bat erosi ezkero\nSTIHL MH MOTOAITZURRAK\nSTIHL MH 445 motoaitzur trinkoa lursail txiki eta ertainak goldatzeko garatu da. 45 Zmko lan-zabalerari esker, leku txikietan ere erabili daiteke. Modelo hau aurreko martxa batekin tresnatua dago. Bibrazioen aurkako sistemak eta eskulekuaren erdiguneko ahokadurak erabileraren erreztasuna areagotzen dute. STIHL motoaitzurrari mantenua eta garbiketa errez egin dakioke garbiketa-posizioan.\nMotoaitzur mardula lan gogorretarako\nLursail trinko eta gogorrak landatzeko eta eremu handiak goldatzeko bereziki gomendatua. Gasolinako motore indartsu batekin hornitua eta 80 Zmko lan-zabalerarekin. Hortzaren formak zorua oso era eraginkor eta indartsuan nahastu, sustrai zaharrak eta ereintzako materialeak moztu eta azaleratzea ahalbidetzen dio. Erabilera praktiko eta iraunkor baterako, osagai guztiak materiale bereziki hauskaitzez eginda daude, altzairu herdoilgaitz indartua bezala. Eskulekuaren erdiguneko ahokadura. Bi aurreko martxa eta atzerako martxa. Bere gurpil-ardatza erabiliz mugi daiteke edo garbiketa-posizioan jarri. Hortza erraz garbitu edo aldatu daiteke.\nMotoaitzur indartsua zoru zailentzako\nSTIHL MH 700 gasolinazko motoaitzurrak errendimendu-marka gorena lortzen du. Lan gogorrena eta sutsua errazenean bilakatzen du. Engranaje helikoidala behe-bibrazioakin dabil. Osagai indartuek errendimendu paregabea bermatzen dute baita baldintza eta zoru zailetan ere. Eskuleku ergonomikoa zure garaierara moldatu daiteke eta gasolinako motoaitzurraren kontroletara erraz heltzea ahalbidetzen du. Pisuaren banaketa azkarra, bi aurreko martxa eta atzerako martxa bati ezker, lanabes indartsu hau ahalegin txikienarekin erabili daiteke. 100 Zmko lan-zabalerak lursail handiak denbora gutxian goldatzea ahalbidetzen du. Indar-hargunearen ardatza bestelako lorezaintzako lanabesak erabiltzeko baliatu daiteke.\nHAUEK DIRA GURE NEKAZARITZAKO MARKAK


Izar iheskorrak 2018ko apirila: Liridak, apirilaren 22an ikusgai | Berriak Gizartea | EiTB\nIzar iheskorrak 2018ko apirila: Liridak, apirilaren 22an ikusgai\nFenomenoa 20:26an iritsiko da. Ilargia ilgoran egongo da, beraz, laster ezkutatuko da.\nIzar iheskorren artxiboko irudia: EFE\nIgandea egun garrantzitsua izango da zerua begiratzea gustuko dutenentzat, izan ere, Liriden izar iheskorrak iritsiko dira, 20:26an, hain justu.\nLurrak kometen zabor korronteekin edo, noizbehinka, asteroideekin topo egitean sortzen dira fenomeno hauek. Hondakinen partikulek Lurraren atmosferaren aurka talka egiten dute eta erre egiten dira, meteoroak edo izar iheskorrak sorraraziz.\nLiriden batez besteko jarduera-tasa orduko 18 meteorokoa da, hainbat egunez segundoko 49 km-ko abiadura lortuta. Izar iheskor "nabarmenak ez" izan arren, urte batzuetan jarduera-tasa orduko 100 meteoro baino gehiagora iristen da.\nLiridak azken 2.600 urtetan behatu dira, eta erregistrorik zaharrenak Zuo Zhuan Txinako kroniken liburuan daude (K.a. 687. urtea).\nNola eta noiz ikusi\nApirilaren 22tik 23ra bitarteko gauean, ilargia ilgoran egongo da, beraz, fenomenoa laster ezkutatuko da.\nBehatoki Astronomiko Nazionalaren arabera, izar iheskor hauek ikusteko edozein leku aukeratu daiteke, zerua ilun ikustea ahalbidetzen duen bitartean.\nLiridak Lyra konstelaziotik datozela dirudien arren, zeruko edozein lekutan ikus daitezke. Behatokiak gunerik ilunenetara begiratzea aholkatu du, ilargia dagoen lekuaren beste aldera.\nDarpon Legebiltzarrean izango da gaur, LEParen gaineko azalpenak emateko\nEmakume bat hil dute arma zuriz Coruñan, eta gizon bat atxilotu du Poliziak\nEleberrien kokalekuak ezagutzea, irakurleak erakartzeko modu berria\nTutera, Ebro ibaiaren uraldiaren zain


Aurkezpena | IHEO\nMatrikulatzeko moduak (2019-2020)\n2019-2020 ikasturterako Ikasketa plana (Irakaskuntza arautua)\nMatrikulatu ahal izateko betebeharrak\nIkasleria hartzeko prozedura (2019-2020)\nTxinera, Japonesa eta Espainiera atzerritarrentzat.\nOfizial - Presentzialak\nOfizial - Erdipresentziazkoak\nOfizial - Trinkoak\nOfizial - Urtebeteko ikastaro malgutuak\nKlasera joateko eskubidea Azterketa eskubidea Titulu ofiziala\nLibre ---- Azterketa eskubidea\nIkasturte berean bakarrik modalitate batean (ofizial edo libre) matrikula daiteke hizkuntza bakoitzeko.\nGaurkotze eta hobetze ikastaroak (Moduluak):\nGaurkotze eta hobetze ikastaroak Klasera joateko eskubidea Etortze edo aprobetxamendu ziurtagiria\nBeste hizkuntzak Klasera joateko eskubidea Etortze edo aprobetxamendu ziurtagiria\nMintza taldeak Klasera joateko eskubidea ----\nTailerrak Klasera joateko eskubidea ----\nUdako ikastaroak Klasera joateko eskubidea Etortze edo aprobetxamendu ziurtagiria\n2019-2020 ikasturterako Ikasketa Plan hau hiru mailetan banatuko da:\na) Oinarrizko Maila: bi mailaz osatuta (EEMBaren A1 eta A2).\nb) Tarteko Maila: hiru mailaz osatua (EEMBaren B1, B2.1 eta B2.2)\nc) Maila Aurreratua: hiru mailaz osatuta (EEMBaren C1, C2.1 eta C2.2)\na) Oinarrizko Maila: A2ko ziurtagiria\nb) Tarteko Maila*: B1 eta/edo B2ko ziurtagiriak\n*Trebetasun bat edo gehiago gainditu duen ikasleak, hori egiaztatzen duen ziurtagiria eska dezake.\nc) Maila Aurreratua*:C1eko eta/edo C2ko ziurtagiria\nHHEEOOetako edozein mailako ikasketak hasteko ezinbestekoa izango da egutegiko urtean hamasei urte betetzea edo beteak izatea. Dena den, hamalau edo hamabost urteko ikasleria hasi daiteke baldin eta ikasi nahi duen hizkuntza Derrigorrezko Bigarren Hezkuntzan ikasten ari den hizkuntza ez bada (HLOren 59. artikulua), beti ere aipatutako Derrigorrezko Bigarren Hezkuntzako lehenengo bi kurtsoak eginak baditu. DBH-n ikasten diren hizkuntzak hauek dira: atzerriko 1. eta 2. hizkuntza eta heziketa hizkuntza.\nEskolan jarraitzea honako ikasleri honi bermatzen zaio: aurreko ikasturteko ikasleri ofizialari (maila gainditu edo errepikatzen duenari), beti ere ofizialtasuna galdu ez badu, eta leku erreserba duen matrikulari uko egitea onartu zaion ikasleriari. Ez da ordutegia bermatzen.\nGainontzekoek aurreinskripzioa egin beharko dute. Aurreinskripzioari buruzko araudia web orri honetan bertan argitaratuta dago.\nIkasleriak aurreinskripzioa egin beharko du. Aurreinskripzioari buruzko araudia web orri honetan bertan argitaratuta dago.


Argia :: Telebista\n2014ko abuztuaren 01a | Ordua Euskal Herrian Telebista\nPodemosen arrakastaren lau gako\tAne Lusarreta\tEduardo Muriel kazetariak Podemosek Europako hauteskundeetan izan duen arrakasta aztertu du La Marea hedabidean.\nEmakume brasildarrak: hedabideetako inkonotik errealitatera\tIker Blas\t2 iruzkin\nBrasildar kultura Hego Amerikan sasoi onean dago, besteak beste, Avenida Brasil bezalako telenobelei esker. Nolakoak dira milioika lagunek ikusten dituzten ekoizpen horiek?\nThe Simpsons, Iru�eko entzierroan giriz mozorrotuta\tJon Torner Zabala\tIruzkin bat\nHala da, simpsondarrek Iruñeko entzierroa korritu dute, 25. denboraldiko 16. kapituluko sarreran. Eserleku-zezen batzuen aurrean aritu dira lasterka.\nZure mp3an derrigorrez eraman behar dituzun telesailen abestiak\tGaizka Izagirre\tIruzkinik ez\nTelesailaren atala bukatu eta doinu hori oraindik zure barnean bueltaka, ezin duzu burutik kendu, Googlera jo eta bila hasten zara…zenbatek egin du(gu)zue hori?\nEuropari bira 12 telesailetan\tGaizka Izagirre\tIruzkinik ez\nDenon ahotan dabiltzan telesail asko AEBetakoak dira, baina Europa zaharrean ere badakigu telebistarako serie apartak egiten.\n| Garazi Goia\n"Prozesu honen bukaeran nork bere neurrira egingo du telebista"\tMiel Anjel Elustondo\t35 urteko neska gaztea, Seguran jaiotako euskalduna, BBCn goi-lanetan. Euskarazko idazlea, bidea egiten ari dena. Erbestean ikasia etxean erakutsiko diguna, noizbait. Ageriko!\nOcT�l�: Okzitaniera hutsezko lehendabiziko telebista\tARGIA\tAbenduaren 20an emitituko du estraineko saioa Octelé okzitaniera hutsezko web telebistak, 20:00etan. Egunero lau orduko programazioa eskainiko du, Bretainiako Brezhoweb telebista eredutzat hartuta.\nIntereconomia eta 13TV epaitegietara eramango ditu Kataluniako gobernuak\tARGIA\tFrancesc Homs Kataluniako Generalitateko bozeramaileak iragarri duenez, ekintza zibilak eta penalak abiatuko dituzte Kataluniako prozesu subiranista erregimen totalitarioekin konparatzen duten hedabideen kontra.\nValentziako irrati-telebista publikoaren itxiera eta bertako PPren proiektua\tOnintza Irureta Azkune\tIruzkinik ez\nValentziako Gobernuak bertako irrati-telebista publikoak ixtea erabaki izana ezusteko handia izan da Vicent Partal Vilawebeko zuzendariarentzat.\n| Euskarabildua jardunaldiak\nBestelako telebista ereduak interneten daude\tEstitxu Eizagirre\tTelebista mundu mailako boteregune dela agerian jarri eta edukietan dituen ajeak azaldurik, internetera jauzi egiteko gomendioa egin zuen Axier Lopez Argiako multimedia arduradunak, urriaren 11n Donostiako Koldo Mitxelenan. Interneten zer ikusi, pistak ere eman zituen.\n'Mihia Pitz' telebista saioa, zuberotar gazteak euskarara hurbil daitezen\tOnintza Irureta Azkune\tLaurent Bégueri Azia elkarteko presidentea da. Haren esanetan, Zuberoako gazteek euskara ulertzen dute eta etxean erabiltzen dute, baina kanpoan gutxi hitz egiten dute.\nAhalegin horretan elkar hartu dute Azia elkarteak eta Aldudarrak Bideo kooperatibak. Euskararen erabilera... Telebista\nZuberoan euskara bultzatzeko telebista saioa\tARGIA\tGaur gaueko 20:30ean lau gazte talde elkartuko dira Zuberoako Urdiñarben. Azia elkarteko eta Aldudarrak Bideo kooperatibako langile eta laguntzaileak izango dira Mihia Pitz telebista saioa grabatzeko prest. Taldeen arteko jokoak egingo dituzte, beti ere euskara bultzatzea helburu.\nUruguaiko langileak telebista komunitarioa sortzear\tLander Arretxea\tUruguaiko mugimendu sindikalak telebista katea sortzeko proiektua aurkeztu du seinale digitala eskuratzeko lehiaketa publikora. Errepublikako Unibertsitateak eta estatuko gizarte-eragile nagusiek proiektuaren eraketan hartu dute parte. Merkataritza eta Industria Ganberek aurkeztutako proposamenarekin lehiatu beharko du seinalea erdiesteko.\n| Pablo Iglesias Turri\n"Komunikabideen izaera publikoa aldarrikatu behar dugu, ez objektibotasuna"\tAxier Lopez\tMadril du bizitoki eta sorleku 1978tik. Politika-zientziak irakasten ditu Madrilgo Complutense unibertsitatean. La Tuerka eta Fort Apache solasaldi politikoen aurkezlea delako ezagutzen dugu. Blogaria da Publico.es webgunean, eta aurki zinema eta politikari buruzko liburua argitaratuko du. Muturreko esperientziak maite dituenez, tarteka Federico Jimenez Losantos edota Francisco Marhuenda bezalako pertsonaiekin borrokatzen da Intereconomía eta La Sextako tertulietan.\n�God save the show�: derrigorrez ikusi beharreko telesail britainiarrak\tGaizka Izagirre\t10 iruzkin\nArgi dago telesailez hitz egiterakoan Estatu Batuetara bota behar dugula begirada, baina Europa aldera begiratuz gero, Ingalaterran sekulako harribitxiak topatuko ditugu.\nIrmandade.tv: "Informazioa demokratizatzea" xede duen galizierazko web telebista berria\tARGIA\tAbian da Irmandade.tv, "informazioa demokratizatu, nazionalismoari ahotsa eman eta gizarteari bere ondorioak ateratzeko aukera eskaintzea" helburu duen galizierazko web telebista.\nMihiluzeren ondarea (1): Programaren oinarriak\tKike Amonarriz\tIruzkinik ez\nMihiluze amaitu bada ere, zortzi denboraldi hauetan erabili ditugun jokoak, hor daude, denon erabilgarri.\nZortzi denboraldiren ondoren, Mihiluze amaitu egingo da\tMartin Vicioso\tKike Amonarrizek eta Ilaski Serranok ETB1en aurkeztu duten Mihiluze telebista lehiaketa maiatzaren 15ean amaituko da, zortzi denboraldi eta gero. Azken urteetan ikusle kopuruak behera egin duela eta, saioa “indartsu eta duin” amaitu nahi dutela azpimarratu du Amonarrizek Berrian.\nTelebista kateek euren edukiak Internet bidez zabaltzea debeka dezakete Martin Vicioso\tTelebista kateek Internet bidez euren edukiak zabaltzen dituzten zerbitzuak debeka ditzakete baimena eskatu gabe. Europako Justizia Auzitegi Gorenak hartutako erabakia da, eta etorkizunerako aurrekaria ezarri dezakeen auzia da.\nBretoierazko telebista publikoaren aldeko manifestazioa egingo dute bihar Bretainako hainbat hiritan\tARGIA\tBretainako Brest, Naoned eta Roazhon hirietan (frantsesez Brest, Nantes eta Rennes) telebista publikoa elebiduna izan dadin eskatzeko kalera aterako dira. Frantziako Estatuko kate publikoetan pare bat orduz baino ezin da entzun bretoiera gaur egun.\nEuskal Rock Erradikalaren inguruko dokumentala estreinatuko dute gaur La2 katean\tARGIA\t‘RRV. La gran martxa de los 80’ lana emango dute Espainiako La 2en gaur goizaldeko 01:00etan, Aquellas movidas zikloaren barnean. Begoña Atutxak zuzendu du eta Zarama taldeko Roberto Mosok aurkeztu.\n'The Great Spanish Crash' espainiarrak lotsarazi dituen dokumentala\tJosu Urtubia\tBBCk Espainiako krisiaren inguruan eginiko The Great Spanish Crash dokumentala kritika ugari jaso ditu espainiar ikusleen aldetik. Herrialdeak oparoalditik gaur eguneko krisi ekonomikora bitartean izandako eboluzioa jaso du filmak.\n2013-11-12\t| Telebista\n2013-11-05\t| Telebista\n2013-10-07\t| Telebista\nKanaldudek egindako bideo honi buruz zabaldu duen oharra: "Xiberoko Azia elkarteko gazteen elkarteak "Mihia Pitz" telebistako joko bat antolatu du, osoki euskaraz, Kanalduderen partaidetzarekin. Jokoa Urdiñarbeko gelan grabatu da, herriko besten karietara. Jokoaren... 2013-07-22\t| Telebista\n2013-01-28\t| Telebista\n2012ko Durangoko Azokako Irudienea espazioan abenduaren 9an egindako mahai-ingurua. Moderatzailea Mikel Garcia (Argia) izan zen, eta hizlariak Ane Muñoz (zinema zuzendaria), Luistxo Fernandez (azpitituluak.com), Marian Galarraga (bikoizlea) eta Iñako Gurrutxaga... 2011-10-04\t| Telebista\n2011-06-15\t| Telebista\nGotzon Elizburu\tGorka Espiau algortarrak Pluja Seca (Euri Lehorra) izeneko dokumentala egin du Kataluniako TV3 telebistarentzat. Nazioarteko bitartekaritzek gatazka politikoen konponketan izan duten jarduerari buruz dihardu dokumentalak Hego Afrika, Irlanda eta Euskal Herriko esperientzien errepasoa eginez.... 2008-11-30\t| Telebista\nLander Arbelaitz\tSareko Argiaren 10. urteurren ekitaldian Vicent Partal Vilaweb.cat-eko zuzendaria telebista tradizionalaren etorkizun ilunazmintzatu zen. Egungo egoeratik haratago sortzen ari diren proiektuak erakutsi zituen zuzendari kataluniarrak, eta hizkuntza txikiek ere beren aukerak izango dituztela ziur... 2007-08-02\t| Telebista\nFair use terminoa copyright-aren legezko erabilera izendatzeko erabiltzen da; AEBetako legeek araututa dago. Hemen aurkezten dizuegun bideo hau erabilera mota horretan oinarritzen da eta beraz, copyright-a saihestea lortzen du. Muntaia Bucknell Unibertsitateko irakasle Eric Faden-ek egin du.... Gehiago kargatu Eduki hauek interesatzen zaizkizu? Kanal honen RSS jariora harpidetu zaitezke.\nARGIA ezagutzeko festa, oso gure erakoa\n'Gasteizko euskararen ahotsak' proiektuko diru-bilketak azken bultzada behar du\n"Kazetariengandik komunikabide osoarengana pasa behar da ardura"\n"Prentsako sailak ikuspegi androzentrikotik eginak dira"\nKazetari feministak erredakzioetan "infiltratuta"\nTelesailak Kazetaritza independentea eta profesionala egiten dugu, euskaraz eta euskaldunontzat.


Pie Compostela | Encar en okindegia\n16 Maiatza 2012 - Errezeta hau inprimatu\nOrea egiteko (6-8 raciones):\n600 gr. gari irina\nUra (I erabili 250 ml.)\n10 gr. Sakatutako legamia\n1 cda. ur\n1/2 kg. solomo\n2 ertain piperrak\n1 cebolla handia\n6 cdas. tomate pure (yo erabilera tomate triturado)\n1/2 cdta. piperrauts-\nGaliziako Empanadas dira Goths da garaitik ezagutzen, S. VII, prozesatzeko arauak dagoeneko aldarrikatzen omen da. Galiziako empanadas dira dagoeneko zulatutako S. Pórtico de la Gloria Santiago de Compostela XII..\nGaur egun, bere historiaren buruz zerbait jakiteko saiatu pie hau ekarri dut, baina ez da ezer aurkitu, nahia gelditu… Errezeta liburu bat eskuratu nuen Charles amonaren, nire senarra, “, Sukaldaritza Espainiako urrezko liburua” gure herrialdeko tradiziozko errezeta onena compendium bikaina da, eta egia da maite dugun, bi betetze eta masa, errepikatu Ziur errezeta berehala.\nZalantzarik gabe, Blogger, duela gutxi izan Madrilgo Kedada eta, kasuan Edozeinek galduak utzi dut egun handia kronika HEMEN nire laburpena, HEMEN Mar, argazki asko, eta HEMEN Pigeon da. Eta gero esango dizu nola tarta egin dut.\nOgia, pasta mota izango prestatzen hasi ginen. Horretarako, ura eta legamia desegin gehiago gehitu dugu ondatzea dugu 2 koilarakada irina, eta utzi hartzigarri giro-tenperaturan bat 2 ordu.\nHartzidura denbora hartuko dugu ondoren irina gainerako gainazal batean, eta erdian zulo bat egingo hartzigarri pixka bat, non utzi dugu. Apurka-apurka, irina alboetara eta gainerako hartzara botako dugu,es, eta guztiak nahastu egingo ditugu. Gatza eta knead. Azken orea estaltzen gara zapi batekin eta gainerako leku bero utzi for 1 denbora.\nBetetzeko egin egingo dugu. Honek fin-fin txuleta tipula eta baratxuri, eta diced piperrak. Oliba olioa zartaginean frijitu bigundu arte hiru osagai. Garai hartan, gatza eta piperbeltza gehituko dugu eta, ondoren, tomate pure eta atzera ebaki xerra mehe edo pieza. Fry solomoa da bigundu arte. Behin beroa itzali eta, drainatzea betetzeko askatzen da petrolio-erreserba horiek.\nOndoren oin-masa, , zabortegira ateratako olio eskuak eta Sprinkle bihurritu (Hemen liburu gehitzen “eta gantzaz”, osagai hitzordua aurretik… Dut ulertzen, beraz,, gehiago olio galartzua funditu gurina erabiliko dugu, beharrezkoa izanez gero,, orea bigundu. Ez ditut erabiltzen). Lan egin orea olioa xurgatu arte. (eta gantzaz) eta hezetasuna batzuk testura lortu, beraz hautsi gabe Lasén bat, baina ez izan itsaskor.\nZatituta orea sartu 2 bi aldeetan eta forma sartu luzatu nahi duzun (zirkulu, laukizuzenak…). Rectánguo jarri masa forratutako pergamino paper orri bat gozogintza, , sardexka hainbat punctured aldiz, eta betegarria bota, ondo banatzen, eta bat libre uzten 2 cm. ertzak. Ore laukizuzenaren gainean bigarren aplikatuko dugu, eta urarekin eta moistening horiek inward okertuz ertzak zigilatu. Sardexka batekin Prick bigarren ore geruza ere behin eta berriz.\nEgoste denbora eta tenperatura liburuaren bezala ez da ezer hormigoia jarri. Horiek egosi I 30 minutu 180 º C berotu eta behera. Labean egosten erdian eta arrautza gorringoa margotutako ur koilarakada bat nahasten.\nBehin firings da zaporea hotza edo beroa izan daiteke.\nOna, baina tarta hau gustuko izatea espero dut eta prestatzeko epaitu. Dugu gustuko etxean, helduak eta haurrak, betetzen da, samurra eta zaporetsua eta squishy masa, ondo jaten utzi, dugu. Laster arte !!\n, Txokolate hur duten Muffins Spice banana tarta\nEsan dut beti… ¿Enkarnazio tarta gozoa egin du? No! Dama tarta bat da!!\nDuten Ayyyy zer Tartas nahi dut! Zer da hau bezalako ikusi zuen gaur egun ekarri, veeery aberatsa izango du\nNola cute! Handia begira duzu\nZure sooo aberatsa pastela, Encar!! Edozer lortzeko gai zalea masa batean nago. Zurea hartu dut!!! Mila musu A ;duen))\nPie plater bat maite dut hainbeste da, Galiziako, egia delako, beste toki batzuetan jan dut, ez dago izenez ezagutzen. Orain I galdetzen, Nola buruz Berlin aire pie at eseri? Saiatu laster egingo dugu. Musu!\nZiurrenik Pie ondoren, lan honen, Santiago de Compostela hehehe alaba kutuna izendatu I. Hau me udako arratsaldetan nahi dut, musuak\nBegira nola kudeatu dugu enc Tartas bezalako, betiere, ez dago ekitaldi bat joaten da nire pastela… Oso ona da zurea. Bs\nEnkarnazio, ederra, Enpanada bat izan dut 10 eta hain handia betetze gozamenerako aténtica bat izan behar. Wonderful eskuetan daukazu gehiago, bai gozoa eta gazia! Zalantzarik gabe, Izan dut zer inbidia izango erantzuteko argazkiak ikusteko! Aalguna encantaríapoder I joan eta besarkada bat eman onak. Oraingoz, Luzera eta ez dit lan, baina etorkizunean espero dut. Milaka besicos-.\nIkusi nola gauza gehiegi gazia egin?, I, I. Gustatzen zait enpanada Galiziako aldaera guztiekin errezetarik du Egileari galderarik egin nahi badiozu edo iradokizunik utzi nahi baduzu, lehenengo saioa hasi behar dut.\nZalantzarik gabe, Zergatik ez utzi gure irudia iruzkinak egitean nire blog dugu? Zerbait egin behar duzu? (Dute kontatzeko dut, zure asegurua galdetu asko daki duten bezala., I,I)\nI love pastela nola da!. "Gazia de gehiago am I, hain handia zure recipe noa. Nice to Enkarnazio betetzen badituzu, ikusteko hurrengo n izanez gero denbora gehiago behar dut. Muxu bat\nPili Cruz esan:\nTartas maite, pasties eta beste enpanadillak. Argi eta garbi, Zure errezeta saiatu dut, pintura ikusgarria delako.\nJan dut, baina, Cachito bat jan nuke, jejeje.\nBaina Enkarnazio!!!Galiziako patties dira gehien gehienak, eta ospetsua cockle-pie, duen?! SLURP!!\nLove me mi A, dira superfacilitas to, beti gozo-gozoak dira, eta bazkarian edo merendola bat konpontzen ez duzun!!! Arren 4 pm, Pieza bat jan nuke pensármelo gabe, onak bila…..\nkgm Encarny, Orea egin dut, irina eta, beraz, ez pisua irabazten, uste dut, jejej un grande besote.\nIzan ere, ahhhh!! zer nahi dut, pixkanaka-pixkanaka duzula aurkeztu savory errezetak!!! Neska askoz gehiago gozoa baino gazia da!:-))) BRAVO!!\nA partir de dizut moztu ona porcioncita bat;…nire egia da?. Ikusiko duzu, besteak beste, erabatekoa bada…\nTartas maite dut, eta egin etxean, baina, egia esan Galicia q horiek ez bezalakoa da, handiak itxura, toberak\nMi, hotza maite, Betetzen I love\nNire tarta nahi dut hala ere eta honen I love, joan pintura duela!!\nEncar, Galiziako enpanada pasta barne egin gabe daukat. Gustuko dut zurea da erraza delako, eta da super ona.\nEskerrik asko eder. Musuak\nOna, Nire lur patties nahi duzula ikusten dut, Pozten naiz eta dut ulertzen…mi país de Tartas beti arrakasta, ez delakoan dago, Esate baterako ..\nZure iruzkinak Eskerrik asko!!\nEz dut tarta egin, baina atuna eta nire zaharrena semea beti dakit maite haragi.\nOh, Encar, Zer da gozamena! Tartas maite dut, eta nuen bonito batzuk (Nire ama espezialistak, geneak dira Ez dut inoiz dastatu txerri (onddo bera duten oilaskoa), baina, egia esan Gustura betetzeko edozein, bada?\nPinta bat eta eta mamitsuena betetzeko a pie delicious A, gustatzen zait mi gisa. Ez dut tarta bat egin, zure errezeta handia da, eta oso zaila dirudi, agian aurrikustea. muxu bat.\nMaiatza 19, 2012\nHori masa handia pinta eta betetzerik ez hitz egin du. Ikus dezagun aurkitu dut orea egiteko denbora pixka bat bada, eta hori guztia, zer nahi dut. Muxu bat\nI love, I love eta I love! Etxean, nire mutil-laguna nahi minuturo batzuk, baina inoiz ez dut egin Etxeko pasta, I oharra, porue delicious itxura benetan! muxu bat\nAntza dagozkio pie nire amona masa gordecha hau egiten nire oso fina lortu dut .. now zapaldu dut lotura izango erantzuteko bakarrik daki zuen\ncarlos Aragundi esan:\nhala nola, Encarna, Egin nuen, eta utzi ikusgarria, Orea goxoa da, Egingo dut, bieirak batera, eta esango dizu dut, Zoriondu I errezeta, muxu bat\nEskerrik asko Carlos !!, nola Pozik nago errezeta gustuko duzu, eta egin duzu hain ongi Nago thrilled jarraitu nire mezu eta, geroztik, ia-ia esango dizut noa ilusioa praktikan jarri\nBig musu bat, eta nik esango dizu nola buruzko bieirak batera. Niri ere oso oso ona izan da niretzat joan ematen ditut\nama gozo-gozo jarri hartzen duen errezeta bat gehien delicious egunero, ta denbora ez nuen egin todassss!!!\nKaixo eder Enkarnazio!!!!, paseillo zen blogosfera egiten ikusi nuen, eta etorri, musu bat eman nahiko nuke pentsatu!!!:)\nPie maite dut, eta askoz gehiago haragia .. hegaluzea ohi baino gehiago ikusi eta gehiago haragijaleak naiz!!!\nPasatzera aste zoriontsu bat aurretik nahi dut!!!\nJoan mila besiños!


Avironek asko hobetu beharko du mailari eusteko - GARA\nAvironek asko hobetu beharko du mailari eusteko\nZuri-urdinek oso itxura txarra eman zuten, eta aurkari zuzen baten aurka sekulako hutsa egin zuten.\nBORDEAUX BEGLES 27\nAvironek sekulako hutsa egin zuen atzo, mailari eusteko borrokan aurkari zuzen baten aurka galdu ostean. Atzokoan garaipena eta erasoko puntua behar zituzten zuri-urdinek, baina juxtu kontrakoa egin zuten, ezustean galdu egin baitzuten, eta orain larritasunak datoz.\nUne honetan ez daude jaitsierako postuan, defentsako puntuari esker, baina bai Biarritzekin puntuetan berdinduta, eta bi taldeak azkeneko jardunaldietan nola dabiltzan ikusita, ez da batere berri ona.\nGauzak azkarregi okertu ziren etxekoentzat, kanpotarrek laugarren minutuan gauzatutako entsegu bat lortu baitzuten, eta lau geroago zigor-kolpe bat. Zortzi minutu besterik ez jokoan, eta 3-10 galtzen ari zen talde lapurtarra, tartean sartu baitzuen zigor bat. Hortik aurrera, gauzak zailak izan ziren. 16. minutuan Boyetek beste zigor bat gauzatu zuen, eta 6-10ekoa jarri zuen markagailuan, eta bazirudien erreakzioa bazetorrela, baina hortxe amaitu zen neurketa, atsedenera bitarte jaun eta jabe izan baitziren Bordeleko jokalariak. Bigarren zatian etorri zen zuri-urdinen erreakzioa, baina berandu zen, eta ustekabeko porrota jaso zuen Avironek, min handia egiten duen horietakoa izan zen, gainera. Hala ere, orain burua altxatu beharra dauka.


Aholkularitzen iraultza: plangintzarantz eta eraginkortasunerantz.\nEman bizitza errazagoa bezeroei, zure enpresa-jardueraren produktibitatea hobetzen duten bitartean.\nAHOLKULARITZA ETA GESTORIEN SEKTORERAKO ERALDAKETA DIGITALA\nAholkularitza eta gestorien sektorerako gaitzen duten teknologiak jartzen ditugu zure eskura. Eraldatu zure negozioa bezeroen beharrei erantzuteko moduko espazio digital batean, eta atera etekin handiagoa zure lanari.\nBezeroarekiko komunikazioa erakartzea eta hobetzea.\nDokumentazio ordenatua eta eskuragarria.\nTenperatura eta giro erosoa.\nAHOLKULARITZA ETA GESTORIETAN DIGITALIZAZIOAREN ALDE EGITEAK ABANTAILAK BAINO EZ DITU SORTZEN\nDokumentazioa beti eskuragarri. Bezeroak bere kasurako, proiekturako edo zerbitzuaren administrazio-dokumentaziorako sarbidea du.\n24 orduko arreta (beti eskuragarri). Beti eskura izatea mezu bat uzteko aukera, bulegoko ordutegitik kanpo bada ere.\nPuntualtasuna, itxaroteko denbora gutxiago. Puntualtasuna hitzorduetan, itxaronaldi laburragoa itxarongeletan artatu arte.\nDokumentazioa bidaltzeko erraztasuna eta erosotasuna. Erraza eta erosoa izatea dokumentazioa bidaltzea eta izapide guztiak egitea, lekualdatu behar izan gabe.\nBeti nire izapideen berri izatea. Aholkularitza proaktiboa izatea nire izapideen eta kudeaketen berri izateko.\nBilerak edozein lekutatik. Bilera edo hitzordu bat izateko joan beharrik ez izatea, bilerak urrutitik egin ahal izatea.\nAholkularitza eraginkorragoa eta produktiboagoa: bulegoko aholkularien produktibitatea hobetzen du, agenda kudeatzeko, proiektuak kudeatzeko edo informazioa eskuratzeko tresnekin.\nBezeroarekiko harreman erdiautomatikoa: bezeroarekiko komunikazioen semi-automatizazioa, beti informatuta edukitzeko. Bezeroaren kudeaketa hobea tresna digitalen bidez.\nDokumentazio ordenatua eta eskuragarria. Informazio guztia (aholkularitzarako zein bezeroarentzako) azkarrago eta edozein lekutatik eskuratzeko aukera ematen duten mugikortasun-soluzioak.


Ba al zenekien euskal hiztun askorentzat “ardia” hitzak bi esanahi dituela? Bizkaieraren eragina duten zonaldeetan “ardia” hitzarekin artilea ematen duen animalia eta intsektu gogaikarri bat izendatzen dituzte. Beste zonalde batzuetan “ardia” artaldeetan ibiltzen den animalia da, besterik ez, aipatutako intsektuari “arkakuso”, “kakuso”, “kukuso” edo “kuküso” esaten baitiote. Baina bizkaitarrek badute beste hitz bat –oso onomatopeikoa– ganadu hori izendatzeko: “bekereke”.\nHizkuntzaren transmisioan ahozko tradizioak garrantzi erabakigarria izan du, eta ondorioz, euskalkiek indar handia dute euskaran; eskualde mailako eta tokiko aldaerei dagokienez oso hizkuntza aberatsa da. Aberastasun hori guztia jaso nahi izan du Euskaltzaindiak herri hizkeren atlasean. 1986an ekin zion entziklopedia-lan horri, herriz herri bilketa-lan mardula eginaz, eta orain burutu du, paperezko edizioarekin eta atlas bikaina irakurtzeko eta entzuteko aukera eskaintzen duen bertsio digitala plazaratuta. Lan oso bisuala da, hitz baten erabileraren hedapena begiratu bakarrean ikusteko aukera eskaintzen duena.\nHorregatik, hain zuzen, Beasaingo Udalak, Euskaltzaindiak eta LABORAL Kutxak erakusketa antolatu dute Gipuzkoako udalerri horretako Igartza jauregian. Maiatzaren 28tik ekainaren 5era bitartean, askotariko mapak izango dira ikusgai bertan, eta horiek lantzeko prozesuaren berri jasoko dute monumentu-multzo eder horretara bertaratuko direnek. Gainera, nahi duenak, “Euskara Ibiltaria” hitzaldia entzuteko aukera izango du inaugurazio egunean, 19:30etik aurrera.\nSarrera doakoa izango da, nahikoa da aldez aurretik 944 15 81 55 telefonora deitzea edo posta elektroniko bidez mezua bidaltzea info@euskaltzaindia.eus helbidera, joateko asmoa adieraziz.


Bastidako Turismo Bulegoko webgunea | Ipar Euskal Herrian\nXarma handiko herria\nBastidako etxeetako hormek 700 urteko historia eta hainbeste istorio gordetzen dute. Herria Erdi Aroan sortu zen Bastida de Clarenza izenarekin. Garai hartako bastiden hirigintza antolaketa atxiki du: karrika nagusia eta arkuak dituen erdiguneko plaza karratua. Har ezazue behar den denbora elizatik eta karrika hertsietatik ibiltzeko.\nPessarou auzoan, Bastidaren gainaldean du bere etxalde pedagogikoa. Frédéric-ek ibilaldietarako edo laborantza lanetarako astoak hazten ditu. Baina, asto esnearekin kosmetikoak eta xaboia ere egiten ditu. Pierretoun astozainak astoak alokatzen ditu, prestatu duen ibilbide batean itzuli baten egiteko. Etxaldean jateko aukera eskaintzen du, mendien ikuspegi ederrarekin.\nBastidako zeramika merkatura joatea, herria itxura arrunt desberdinarekin ikustea da. Arkuen plaza hemengo eta urrunagoko zeramista eta eltzegilez josia da. Merkatuarekin batera, iraileko lehen asteburuan erakusketa tailerrak antolatzen dituzte.\nXIII. mendean Nafarroak itsasorako sarbidea behar zuen merkataritzarako. Orduan sortu zuten Bastida, 1312an hain zuzen. Haran errekan portua zuen, Aturrira eta gero Atlantikora joateko.\nBastida hau, beste batzuk bezala eskualde horretan, jaun edo eliza baten erabakiz eraiki zen: bastiden lehen funtzioa lurraldea eta bere biztanleak zaintzea zen. Bastida sortu zenetik elkarrekin bizi izan dira euskaldunak eta gaskoiak. Horregatik Xarnegu herria da, odol gurutzatukoa.\nEtxe batzuek Lapurdiko ezaugarriak dituzte, zurbesoekin, eta beste batzuek Nafarroa Behereko arkitektura dute eta harriz eginak dira nagusiki.\nEliza eta hilerriak\nBastidako eliza Iruñeko apezpikuak ireki zuen 1315ean. Orduan, harriz eginiko eraikin bakarra zen. Eliza inguruko aterpean den hilerria harrigarri gerta dakioke kanpotiarrari. Baina ohikoak dira Euskal Herrian. Bastidako lehen familien oinordeek oraindik baliatzen segitzen dute. Zurezko galeriak ere baditu. Lehen, gizonak soilik igo zitezkeen, emazteek beherean egon behar baitzuten etxeko ezkaratzean egiten zuten bezala.\nElizaren gibeletik pasatzen den bide bazterrean Juduen hilerria dago. Bastidan kokatu zen Espainia eta Portugalen zebilen inkisiziotik ihesi joan zen judu sefardi talde bat.\nEuskal Herriko trinkete zaharrena\nHasteko, Ipar Euskal Herriko zaharrena bai da. Zurerietan eta teilatuko zuretan egin ikerketek 1512 urtekoa dela diote. Geroztik ez da asko aldatu; jatorrizko neurriak atxiki ditu. Pilotan hartzeko eremu atsegina da; pilotak dituen hogei espezialitateen artean berezienetakoak hemen jokatzen dira.\nSar zaitezte 17:30tik aurrera: taberna ere zabalik izanen da trinketeko erabiltzaileentzat eta nahi izanez gero, ordu baterako aloka dezakezue partida baten egiteko! Bestela, egun osoan zehar, saihetsean badu beste ate bat.\nBastidak aspaldian ateak ireki zizkien eskulangileei.\nTailerrak karriketan, arkupean eta Darrieux parkean dituzte. Tailer bakoitza mundu bat da. Bisitariak bertan erosiko duena bat eta bakarra izanen da.\nEkainetik irailera, astearte goizetan, bertako ekoizleak erdiko plazan elkartzen dira nekazari merkatu polit bat antolatzeko.\nPréparer votre séjour à La-Bastide-Clairence et en Pays Charnégou


Espainiako etxeen erdiek baino gehiagok arazoak dituzte hilaren bukaerara iristeko | Consumer\nEspainiako etxeen erdiek baino gehiagok arazoak dituzte hilaren bukaerara iristeko\nExekutiboak zenbait neurri prestatu ditu familien gehiegizko zorpetzearen aurka borrokatzeko\n2004ko lehen hiruhilekoan, Espainiako familien zorpetze-maila % 19 hazi zen aurreko urteko epe berarekin alderatuta. Horrek esan nahi du gaur egun etxeen %56k arazo ekonomikoren bat dutela hilaren bukaerara iristeko, batez ere etxebizitzaren prezio handiak eragindakoa.\nDatu horiek atzo eman zituen prentsaurrekoan PSOEko Batzorde Betearazle Federaleko Gizarte Ongizateko idazkariak, Matilde Valentínek, eta kontsumitzaileei informazioa emateko eta haiek babesteko Gobernuak hartuko dituen politikak azaldu zituen, familien gainzorpetzea bereziki kontuan hartuta.\nEspainiako Bankuak eta Estatistikako Institutu Nazionalak, Gizarte Ongizate sozialistaren idazkariak adierazi zuenez, ohartarazi dute Espainiako etxeen zorpetze-maila handia dela, batez ere etxebizitzaren prezio altua dela eta. Puntu horri dagokionez, Valentínek azpimarratu zuen azken urteetan etxebizitzaren prezioa igo egin dela, eta maileguen bizitza luzatu egin dela 35 urtera iritsi arte, kasu batzuetan.\nEgoera hori arintzeko, gainzorpetzearen tratamendua eta prebentzioa arautuko dituen araudia jarri nahi da martxan. Hipoteka-kredituei dagokienez, Pedro Solbes Ekonomia-ministroak hilaren 3an indarrean dagoen araudia aldatzeko asmoa iragarri zuen, herritarrek “kosturik gabe” hipoteka-eredua alda dezaten.\nIldo beretik, Valentínek azaldu zuen errege-dekretu bat onartuko dela Espainiako Kontsumitzaile eta Erabiltzaileen Kontseiluaren araudia arautzeko, herritarren parte-hartzea errazteko, eta Kontsumoko Arbitrajea berrituko dela, Arbitraje Batzordeek kontsumitzaileen eta saltokien arteko harremanak arautzeko eraginkortasuna izan dezaten. Espainiako Gobernuak lege-proiektu bat ere prestatu du, ibilgailuak aparkatzeko kontratua arautzen duen legea aldatzeko, erabiltzaileek aparkalekuek erabiltzen duten denbora “erreala” ordain dezaten.\nAzkenik, Matilde Valentínek adierazi zuen neurri horien guztien helburua dela kontsumo-eredu bat prestatzea, herritarren egungo beharrei erantzuteko eta kontsumoak ingurumena errespeta dezan lortzeko, familien gastu-ahalmenera egokitzeko eta aberastasuna birbanatzeko elementu bat izateko.\nEspainia gainzorpetze hogares-eu


Our City Our Energy | Zer da OUR City OUR Energy?\nZer da OUR City OUR Energy?\nHome Zer da OUR City OUR Energy?\nOUR City OUR Energy administrazio publiko eta erakunde pribatuei zuzendutako APP bat da, hauen gardentasuna bultzatzeko diseinatutakoa. APP horrek eraikuntzen eta instalazioen energia eta uraren kontsumoak eta kostuak erakusten ditu, formatu egokian erraz ikusteko eta ulertzeko.\nNola funtzionatzen du OUR City OUR Energy APP-ak?\nBere funtzionamendua oso erraza da. Kontsumoen datuak aldizka eguneratzen dira (hilabetean behin, adibidez) eta kostuen datuak fakturak iristen diren erritmoan, hornikuntza ezberdinen arabera sailkatuta (elektrizitatea, gasa, gasolioa, ura, eta abar). Datu berriak datu historikoei gehitzen zaie eta APP-ak aurkezten dituen datuak eta grafikoak eguneratzen ditu.\nZein datu ikus ditzaket OUR City OUR Energy APP-rekin?\nLehenengo pantailak, udalerria edo erakundea aukeratu ondoren, datu ezberdinak ikusteko aukera ematen dizu:\nElektrizitatea, gasa eta uraren Kontsumoak eta, orokorrean, hornikuntza guztien kontsumo datuak (“altan” emanda daudenak)\nKontsumo-puntu bakoitzako datuak\nGizarte moderno batean ematen diren aktibitateen kopuru handi bat aurrera eramateko energia ezinbestekoa dela esan dezakegu. Energiak prozesu guztietan parte hartzen du modu transbertsalean. Horregatik, energia ekoizteko, kudeatzeko eta kontsumitzeko izaten dugun ereduak demokraziaren kalitatean, enpleguan, ekonomian eta oinarrizko eskubideetan, hau da pertsonen bizitza-kalitatean eta ingurumenean, eragiten du.\nAurreko ingurumen-testuinguru larria kontutan hartzen badugu, soziedadearen aktibazioa lortzea arlo estrategiko honetan beharrezkoa da, denon esfortzua guztiz premiazkoa delako.\n“Our City Our Energy” garapenaren arduraduna:


Inter Mirifica (1) | Mendiko behatokia\n2012(e)ko azaroaren 30a\nGizarteko Komunikabideei buruzko Dekretuaren izenburua dugu goiko hori. Vaticanoko II. Kontzilioan bilakaera berexiantza ere izan zuen eta, gaur eta bihar, ea dekretu bitxi honen berri jorratzen dugun.\nNoski, orduko komunikabideen jokera eta gurkoena, edo gaurko komunikabideena eta ordukoena, nahi baduzue, ez da konparazio errazetarako kontua. Baina, Joan aitasantuak, Kontzilioaren albistea bota eta prestakizunak abiatu zitueneko, 1960an, ekainaren 5ean, Komunikabideetarako Idazkaritza sortzeari eman zion. Eta segituan bildu ta pilatu zitzaizkien bertan, hainbat lurraldetako kristau erakundeetatik, gaiak eta gaiak, komunikabideen gorabeherak neurtu eta indarbidean jartzeko tamainakoak.\nLandu zuten testuaren zirriborroa, eta baita Kontzilioko Gurasoei 1962ko abuztuan eman ere. Eskema horrek, sarreraz eta amaierako oharraz gain, 40 bat orrialde zituen. Lehen atalak medioekiko\n← Ez nian esan, ba?\nInter mirifica (ta 2) →\nOne thought on “Inter Mirifica (1)”\n2012(e)ko abenduaren 1a at 0:43\nHire idazkiotan azaldutakoa ikusita, begien bistakoa duk zein izan zen espainiar ordezkarien betebeharra garai hartan: atzerakoitzat jotzen zenari eutsi. Hainbertzetan eskatzen duten damutzea eurek egin beharko liketek. Fariseo hauen aburuz, aholkuak beti bertzerendako izaten dituk. Halaxe ibili dituk aunitz urtez, gezurra gezurraren gainean eraikiz.


Bihotz magikoak saltzen zituen mutikoa Continue Reading" />\nBihotz magikoak saltzen zituen mutikoa\nAsteazkena, 17 maiatza, 2017 Blog-a Etiketarik gabe\tPermalink 0\nBa zen behin, mundua oraindik magiaz beterik zegoenean, azokan bihotz magikoak saltzen zituen haur bat. Azenario, aza eta pataten artean, zakuetan, kaxatxoetan gordetzen dituen, sekretuan.\n-Bihotz magikoak, bihotz magikoak! Aldatu duzun harri koxkor hori bihotz hobeago baten truke! -oihukatzen zuen haurrak bere azokako txokotik.\nMutikoak zirraraz baietsi zion eta eta zakuetan pilatuta zituen kaxa txikien artean bila hasi zen.\n-Zortea izan duzu beste inori saldu ez izana, jauna! Bakarra daukat horrelakoa. Bihotz klase hori zaila da lortzen! –esan zuen bila zebilen kaxatxoa aurkitu zuenean.\n-Zaharra aldatu baino lehen lasaitu egin behar duzu, ez dezala arrastorik utzi, garbi irten behar du berria sartu baino lehen! Utzi kaxatxoa ohe azpian eta lo zaudela aldatuko dute tokia beren kasa. Egun ona izan, jauna! –esan zion pozarren mutikoak.\n-Sentitzen dut, baina ezingo zaitut lagundu. Ederra izanda ere, zure gorputzak bakarra eraman dezake, bi eramanez gero ezingo zuten arnasa hartu. Egunen batean duzuna aldatu nahi bazenu etorri eta lagunduko zaitut!\n-Nik ez ditut bihotzak konpontzen… aldatu nahi ez baduzu, denborak sendatuko dizu, denborak eta haize hotzak.\n-Sekretu komertziala da.\nEzin zion behi bihotzak zirela esan. Zer pentsatuko luke hori esango balio? Behi bihotzak oparitzen zituela. Azenario, patata, aza eta behi bihotzez betetako kaxa txikiz betetako zaku guztiak gurdira jaso eta tiraka kalean gora urrundu zen. Zergatik pentsatuko dute guztiek zaharra kendu eta berria jarrita konpontzen dela guztia? Dugun bitartean zainduko bagenu… Asmoa, intentzioa, borondateak bakarrik alda gaitzake.


Gazte Eguna: "Aztarrikarrak: zer da gazte asanbladako kide izatea?" solasaldia\n29 de Noviembre\t(Usurbil)\tOrganizador: Aztarrika\nZehaztasunak: "Aztarrikarrak: zer da gazte asanbladako kide izatea?" solasaldia.\n30 de Noviembre\t(Usurbil)\tOrganizador: Aztarrika\nZehaztasunak: "Azaroak 29 eta 30ean Aztarrikak antolaturiko gazte asteburua ospatuko dugu herriko gazteek. Ostiral iluntzean eta larunbat goizean tailer ezberdinak eta larunbat gauean afaria eta kontzertuak izango ditugu, gazte asanbladaren kurtso berriari hasiera emateko!".\n11:00 "Usurbilgo gazteria aztarrika! Urteko asmoak finkatzen" Potxoenean.\n18:00 Dj ibiltaria, Askatasuna plazatik abiatuta.\n19:30 "Usurbildarrak daukate" herriko artixten emanaldia Askatasuna plazan.\n21:00 Gazte afaria: txartelak Aitzagan salgai.\n23:30 Kontzertuak Askatasuna plazan: Iñorkiñak, Egurra ta Kitto, Gora Etorri eta Dj. Baxur.\nEuskal presoen eskubideen aldeko elkarretaratzea\n29 de Noviembre\t(Usurbil)\tOrganizador: Usurbilen Nahi Ditugu\nLugar: Mikel Laboa plaza\nZehaztasunak: euskal preso eta iheslarien eskubideen aldeko elkarretaratzea.\nEuskararen Egunari lotutako ekintzak\n30 de Noviembre\t(Usurbil)\tOrganizador: Herriko artixtak eta Euskaraldiko taldea\n12:00etatik aurrera Usurbilgo frontoian egun osoz, euskaltzaleen sarean NOAUA! bidez jaso dituzuen bizipen eta desioak zintzilikatzeko aukera. Zuen ekarpenak egunotan utzi ditzakezue udaletxean, Potxoenean, liburutegian, Kiroldegian…\nAntolatzailea: Euskaraldiko taldea.\n12:30 Kantu-jira Mikel Laboa plazatik abiatuta. Desio eta bizipenen sarea hornitzeko herriko gune desberdinetan jarritako kaxak biltzera abituko dira kantuan.\nAntolatzailea: Usurbilgo Euskal Kantu Taldea.\n18:00 Demode Quartet: "Epa txiki" haurrentzako ikuskizuna Aginagako Eliza Zaharrean.\nZehaztasunak: "«Epa Txiki!» 50 minutuko ikuskizun musikala da, koreografia dibertigarriz, umorez eta betiko klasiko euskaldunen bertsioz jositakoa, eta haurrei zuzentzen zaie, baina zenbait lagun-keinu egiten dizkie handienei".\nAntolatzaileak: Euskaraldiko taldea eta Antxomolantxa Elkartea.\n19:30 Herriko artixten emanaldia Askatasuna plazan.\nZehaztasunak: "Herriko artixtek “Usurbil” gaia ardatz hartuta, emanaldi bikaina eskainiko dute: antzerkia, dantza, musika, olerkiak...".


Cities & Design 2017 - Hitzaldiak | BiDC-blog\nCities & Design 2017 – Hitzaldiak Esploratu, imajinatu, proiektatu, prototipatu, instalatu - Esploratu,...\nPublished 2017/10/10 2017/11/10 by nvl\nDiseinuaren praktikatik abiatuta, gizarteak gaur egun dituen beharrizan konplexuei askotariko irtenbide anitzak bilatzeko baldintza egokiak nola sortu. Zerbitzu sozial eta publikoen belaunaldi berri bat nola eratu, herritarren eta instituzioen arteko elkarrizketan eta lankidetzan oinarrituta. Elkarrekin etorkizun iraunkor bat nola diseinatu.\nAntolatzaile – kideak: Tipi eta ColaBoraBora.\nTokia eta Ordua: 17:00tik 21:00ra – Azkuna Zentroan\nERRESERBA EZAZU ZURE TOKIA\n17:00 – 17:30 – Akreditazioak\n17:30-17:45 – Jardunaldiaren irekia\n17:45 – 18:15 – Ezio Manzini: Hirigintzarako diseinua (… baina zein hiri motari buruz ari gara?)\n18:15 – 18:45 – Itziar Pobes: Zerbitzu publikoen diseinua praktikan: zenbait ikaskuntza\n18:45 – 19:00 – Mikrofono irekia\n19:00 – 19:45 – Mintzagaia: Hiria eta bertako zerbitzuak elkarrekin diseinatzea: top-downetik botton-upera, eta alderantziz\nDaniela Patti (Eutropian), Koldobike Uriarte (Berrikuntza publikoko proiektuen arduraduna da, Eusko Jaurlaritzako Gobernantza Publiko eta Autogobernu Sailean), Paz Sánchez (Andaluziako Administrazio Publikoen Institutua) eta Pedro Jiménez (ZEMOS 98). Dinamizatzailea: Gorka Rodriguez (URBANBAT)\n19:45 – 20:15 – Georgina Voss: Hormigoia eta Laugarren Dimentsioa\n20:15 – 21:00 – Itxiera + Networkinga\nEZIO MANZINI – @desisnetwork\nGizarte-berrikuntzarako diseinuaren alorrean egiten du lan, eta, gai horri lotuta, DESIS Network abiarazi zuen. Gaur egun, Gizarte-berrikuntzako Diseinuko irakasle gailena da Elisava-Design School and Engineering zentroan (Bartzelona); ohorezko irakaslea Politecnico di Milanon, eta irakasle gonbiadtua Tongji Universityn (Shanghai) eta Jiangnan Universityn (Wuxi). Bere azken liburua “Design, When Everybody Designs. An Introduction to Design for Social Innovation” –Diseinua, mundu guztiak diseinatzen duen garaian: gizarte-berrikuntzarako diseinurako sarrera– (MIT PRESS 2015) da.\nITZIAR POBES – @wequestion\nService designer & Project Brain lanpostua betetzen du, We Question Our Project estudioan. Bartzelonako estudio horrek zerbitzu publikoaren diseinuan jarduten du, oro har. Ikuspegi parte-hartzaile eta esperimentala du, eta, besteak beste, gizarte, osasun, hezkuntza eta herritarren arretako zerbitzuak zalantzan jartzen eta berregituratzen aritzen da. Klaseak ematen ditu diseinuko, negozioetako eta administrazio publikoko hainbat eskolatan. Era berean, zerbitzuen diseinua hedatzen jarduten du, hainbat ekitaldiren bitartez, adibidez, Barcelona GovJam.\nGEORGINA VOSS – @gsvoss\nDoktorea teknologia eta berrikuntzako sistemen artista, idazle eta antropologoa da. Strange Telemetry ikerketa estudioko sortzailekidea eta zuzendaria da, eta Ikasketa eta diseinu kritikoaren irakasle nagusi eta espezialista da, London College of Communication unibertsitatean (Londresko Arteen Unibertsitatea).\nBerrikuntza publikoko proiektuen arduraduna da, Eusko Jaurlaritzako Gobernantza Publiko eta Autogobernu Sailean. Zuzenean zerbitzuaren (herritarrei arreta emateko euskal zerbitzua) ezarpen-prozesua zuzendu du, baita gardentasuneko, herri partaidetzako eta Gobernu Oneko proiektuak ere. Eusko Jaurlaritzako funtzionarioa da 1985. urtetik. Enplegu eta Prestakuntza Profesionaleko alorrean egin du lan, eta Eusko Jaurlaritzaren Lehendakaritzaren Koordinazio zuzendaria izan zen IX. Agintaldian.\nGORKA RODRÍGUEZ – @urbanbat\nWikitoki-Elkarsorkuntzarako Laborategiaren kidea da, eta URBANBAT bulegoa zuzentzen du, beste hainbat kiderekin batera. Hirigintza parte-hartzaileko bulego horrek lurralde plangintzaren inguruko babesa eskaintzen die tokiko erakunde, komunitate eta administrazioei. Beren lanaren bitartez, herritarren sorkuntza sustatzen dute, ingurunea zaindu eta hobetzen lagunduko duen partaidetza-kultura bultzatzeko xedearekin. Halaber, Bilboko hirigintza eta gizarte-berrikuntzako jaialdia antolatzen dute.\nItaliar-britainiar jatorriko arkitektoa eta hirigintza-plangintzako egilea. Hirigintzako doktoretza egin zuen Vienako Unibertsitate Teknikoan. Hirigintza-lehengoratzean eta ingurumen-plangintzan espezialista da, arreta berezia jarrita gobernantza metropolitarrean eta lankidetzako plangintzan. Bere azken ikerketa eta proiektuen interesgunea hauxe izan da: paisaia periurbanoaren gobernantza, tokiko elikagai-azoken birgaitzea eta ekonomia eredu berriak komunitatean oinarritutako hirigintza-garapenerako. Eutropian Research&Action erakundearen sortzailekidea eta zuzendaria da, bai Erroman bai Vienan. Aipatutako erakundeak lankidetzazko plangintza-prozesuak bultzatzen ditu, administrazio publikoen eta herritar-taldeen artean.\nPEDRO JIMÉNEZ – @pedrojimenez\nZEMOS98 kooperatiba sevillarrean aritzen da. Ikus-entzunezko Komunikazioan eta hezkuntza ikasketetan lizentziaduna da. Politika publikoak sortzeko metodologia parte-hartzaileen (adibidez, #HackcampIAAP) diseinu eta inplementazioaren arduraduna da, Andaluziako Administrazio Publikoaren Institutuarekin (IAAP) batera. Sarritan, dibulgazio-lanetan aritzen da hainbat gairi buruzko hitzaldi eta tailerretan: hezkuntza hedatuari, gizarte-berrikuntzari, ikus-entzunezko nahasketari eta kultur politikei buruzkoetan, adibidez. Horrez gain, http://petroglifo.zemos98.org webgunean idazten du.\nPAZ SÁNCHEZ – @twterpaz\nAholkulari teknikoa da, Andaluziako Juntako Administrazio Publikoaren Institutuan (IAAP). Ibilbide profesionala hainbat alorretan jorratu du: kultura (Andaluziako Juntako Berrikuntzaren eta Kultur Industrien zuzendari nagusia, Sevillako Udaleko Kultur zuzendaria), etengabeko prestakuntza eta berrikuntza. “#HackCampIAAP: Co-diseñando soluciones a retos en la Junta de Andalucía” (#HackCampIAAP: Andaluziako Juntan erronketarako irtenbideak elkarrekin diseinatzen) ekimenaren sortzaileetako bat da. Ekimen hori Berrikuntza Publikoaren programaren jarduera aitzindaria da.\nGure ustez, diseinua tresna bat da, pertsonen bizi baldintzak hobetu eta euren gaitasun eta trebetasunak indartuko dituzten irtenbideak sortzeko.\nLurralde, erakunde eta pertsonekin batera egiten dugu lan, ohiko eredu eta eskemak eraldatzea xede duten proiektuetan. Gure proiektuetan, diseinu-prozesuak irekitzen saiatzen gara, rol eta dikotomia tradizionalak (diseinatzailea – erabiltzailea – programatzailea – publikoa, administrazioa – herritarra, hezitzailea – ikaslea) hackeatuz, bottom up logikatik (edo behetik gorako logika) abiatuta. Eraldaketarako diseinuan sinesten dugu, baita diseinuaren bitartez eraldatzeko prozesuan ere.\nwww.wearetipi.co / @wearetipi / info@wearetipi.co\nEtiketak: bilbao, Bizkaia, CITIES & DESIGN\nPrevious Post Ikus-entzunezko eta eduki digitaleko klusterren arteko foroa\nNext Post Cities & Design – Design for the cities Workshop


Gune publikoak | blogmcp\nZuhaitzek izenak eman dizkiote Iruñeari\nMikel Belaskorekin hitz egiteak historiari eta egungoak azaltzen dituzten paisaia ahaztuei leiho bat zabaltzea dakar beti. Egungo Iruñea ezagutzeko landarediak duen garrantzia azaldu digu. Hiriko toponimiak basoez eta zuhaixkez, artzaintzaz, zuhaitzak mozteaz… hitz egiten digu; azken batean, hiriaren eta bertako biztanleen historiaz.\nHainbat espezietako animaliak ikusi nahi dituzu beren eguneroko zereginetan? Horixe lortu du Iruñerriko Mankomunitateak, Ornitolan Servicios Ambientales enpresaren bidez, Iruñerriko Ibai Parkeko zenbait gunetan behaketarako lau kamera jarri eta gero.\nHiriko zuhaitz baten itzalean\nHiri bateko zuhaitzak azpiegituratzat har daitezke, hala nola estolderia-sarea bezala edo espaloien eta errepideen multzo bezala. Ba al zenekien haren presentziak hiriko bero-uhartearen efektua arindu eta onura ugari ekar ditzakeela?\nZabortegi bat zena orain gozatzeko tokia da\nLehen zabortegia zena gozatzeko tokia bihurtzera pasatu da Areatzeko meandroa. Horrez gain, Nafarroako lehen CO2 xurgalekua da, Trantsizio Ekologikorako Ministerioan erregistratua eta, orain, 1.075 zuhaitz autoktonoak osaturiko baso berri bat sortu da bertan. Horri esker “Baso Uhartedi” proiektuan sartu da.


Webaren datuak - Zubitxo Koop.E.\nMicrosoft Internet Explorer 5 edo gainekoa\nMozilla/Netscape 6 edo gainekoa\nOpera 5 edo gainekoa\nKonqueror 2 edo gainekoa\nGainerako nabigatzailentzat bertsio alternatiboa dago, diseinu sinpleagoarekin baina informazio berdinarekin.\nWeb honen orrialdeak kode XHTML 1.0 zorrotza balidoa dute eta estilo-orriak CSS2 balidoak:\nWebgunea edozein gorputz-gaigabezidun pertsona (ikuspen, entzute edo mogimendu zailtasunekin) edo nabigazio-dispositibo bitxiekin (nabigatzaile zaharrekin, testu-nabigatzaileekin, telefono mugikorrekin, PDA-kin...) sartu ahal izateko diseinatuta dago.\nWebaren orrialdeak 'Webaren Edukiaren Ailegaerraztasun Arauak 1.0'-ri (Web Content Accessibility Guidelines 1.0) egokitzen dira, hemen ikusgai: Web Content Accessibility Guidelines 1.0, A-Hirukoitz maila:\nTresnatuta dauden ailegaerraztasuna hobetzen duten ezaugarri batzuk hauek dira:\nOrrialdeak programatzeko orduan edukia eta itxura banandutak daude, halako moldez lortzen da informaziora heltzea nahiz eta irudiak eta gainerako apaindurak ezin ikusi.\nOrrialdeek Link rel etiketak dute, horrela Webgunetik nabigatzeko beste modu bat sortzen da nabigatzaile batzuetan, adibidez Mozilla/Netscape, Opera edo Lynx. Beste abantailaz gain, esate baterako hurrengo orrialdea aurrekargatu, baina hori beste gai bat da.\nAtzipen-bizkorraren teklak erabiltzen nabigatzea badago eta hurrengo funtzioak dituzte:\na - Aurreko orrialdera joan edo 'atzera' lotura egikaritu orrialde batzuetan\ns - Hurrengo orrialdera joan\np - Orrialde nagusira joan\ne - Euskeraz jarri\ng - Gaztelaniaz jarri\nd - Webaren datura joan\nw - Webmasterraren Webgunera joan\nElementuak semantika egokiarekin erabili dira, adibidez, maketatzeko geruzak (div) erabili dira, goiburuak (h1, h2, h3...) estruktura koherenteak dituzte, zerrenda elementuak (ol, ul, dl) erabiltzen dira edukina gomendatzen duenean, etab.\nBezeroaren aldeko script-ei hautabideak daude, grafiko eta taulak ordezko testuarekin agertzen dira eta loturen azalpenak ematen dira testuinguruaren kanpoan ulertu ahal izateko.\nAzkenik, orrialdearen kodea txekeatzerakoan ez bezala, ez dago inongo azterketa orrialdeak guztiz sartzen erraz direla egiaztatu ahal duena. Honi buruz zerbait esateko baldin badaukazu, mesedez Web egilearekin harremanetan jarri.\nWeb egilea eta mantentzailea: Aitor Oliveira, ikusi webaren datuak\nCopyright © 2012 Zubitxo Koop.E. Eskubide guztiak erreserbaturik.\nNortzuk gara? Zer egiten dugu? Egindako obrak Baliabide teknikoak Zergatik gu aukeratu? Harremanak / Aurkitu Aurrekontua eskatu Mapa


Herrirako planteatuko diren egitasmo eta proiektuen inguruan elgetarren parte-hartzea bultzatzeko, udalak eta Foru Aldundiak Elgeta kudeatuz programa abiarazi dute. Herritarren iritzia jasotzeko, telefono eta paper bidezko galdetegiak egingo dituzte batetik, eta Elgeta 2020 izendatu duten ekimena ere jarriko dute martxan. Parte hartze prozesua Gipuzkoako Foru Aldundiaren “Kudeatuz” izeneko programaren barruan sartzen da. Elgetako Udalak herritarrengana zabaldu nahi du Elgeta 2020 hausnarketa.\nEguaztenean, hilak 6, Lehendakaritza eta Foru Administrazioko diputatu Edurne Egaña Elgetan izan zen. Gipuzkoako Foru Aldundiaren Kudeatuz programaren bitartez Elgetan burutuko diren ekimenen berri ematera etorri zen. Gaurtik aurrera etxe bakoitzeko inkesta bana jasoko dute herritarrek postontzian. Galdetegi labur bat da eta bere helburua da udalaren eta udal zerbitzuen inguruan herritarrek duten iritzia jasotzea. Urria aurrera joan ahala ekimen gehiago ere etorriko dira. Hilaren 21ean, esaterako, herritarren parte hartzea ezinbestekoa duen hausnarketa prozesu berri baten aurkezpen ekitaldia egingo dute kafe antzokian. Udalak jakin gura du elgetarrek nolako herria nahi duten 2020. urtean. Hala, hiru lan bilera egingo ditu prozesu horretan parte hartzea onartzen duten herritarrekin.


Martxan da Bilboko Emakume Etorkinen Aintzatespenaren hirugarren edizioa - Deia\ndeia.eus | bilbao 02.10.2021 | 19:21\nDeialdiaren kartela. Bilboko Udala\nHemen da uriko emakume etorkinak duen garrantzia goraipatzea helburu duen Bilboko Emakume Etorkinen Aintzatespenaren hirugarren edizioa. Bilboko Udalak deialdi berri bat egin du, aurreko edizioetako arrakasta errepikatzeko xedearekin.\nItziar Urtasun Lankidetza, Bizikidetza eta Jaietako Saileko zinegotziak hau gogorarazi du: "Bilbok badu populazio etorkin indartsu bat, ekina, engaiatua eta ekintzailea, gogotsu dagoena ekarpenak egiteko Bilboren gizarte-, politika- eta ekonomia-garapenerako. Haiek saritzea da Aintzatespen honen xedea, alegia, Bilboko komunitate handi honen barruan zeregin funtsezko bat betetzen duten emakumeak saritzea".\n6 KATEGORIA, HAINBAT HELBURU\nEmakumea eta komunitateko agentea: sekzio honek emakumeek auzoetan egiten duten lan komunitarioa aitortu eta ikusgai jarri nahi du, batzuetan ikusezina izan arren ehun sozialerako garrantzi handikoa delako.\nEmakume ekintzailea: sekzio honetan, ekonomia sozial eta solidarioan proiektu arrakastatsu eta jasangarriak taldean, elkarteetan edo bakarka garatzen dituzten emakumeak sartzen dira.\nEmakume politikaria: sekzio hau, berriz, politikan eragina duten ekintzak gauzatzen dituzten emakumeena da, alegia, edozein arlotan politika publikoak eraldatzeko xedea duten ekintzak, dela alderdi politiko baten barrutik edo dela parte hartzeko edo gauza publikoetan eragiteko beste gune batzuen bidez gauzatuak.\nEmakume artista: atal honetan, aitortza egin nahi zaie arteekin zerikusia duen edozein jardunetan nabarmentzen diren emakume migratzaileei.\nEmakumea eta giza eskubideen defendatzailea: giza eskubideen defentsan ibilbide bat egin duten emakume migratzaileei agertzen zaie ezagutza, bereziki garapen jasangarriko helburuekin zerikusia izan dezaketen eskubideak badira.\nEmakume gaztea: kategoria honetan, emakume etorkin gazteak bereizten dira, 30 urte artekoak, ibilbidea egina dutenak lehen aipatutako kategorietako beste edozeinetan.\nHautagaitzak urriaren 1etik abenduaren 15era bitartean aurkez daitezke; on-line baino ezin izango dira aurkeztu, Bilboko Udalaren web-orriaren bidez.\nDEIALDIAN PARTE HARTZEKO BETEKIZUNAK\nHirugarren edizio honetan hautagai izateko, hautagaitzat aurkezten den emakumeak atzerrian izan behar du jatorria (kontuan hartuz maila askotan elkar eragiten duten nortasun-ardatz guztiak, hala nola genero-nortasuna eta/edo sexu-nortasuna) eta Bilbon eduki behar dute bizilekua, nahitaez; gainera, bi urteko ibilbidea behar dute, gutxienez, aintzatesten den kategoria horretan egina.\nHautagaitzak bi modutan aurkez daitezke. Alde batetik, entitate, elkarte, fundazio koordinatzaile, federazio eta enpresen bidez.. Bestetik, nork bere hautagaitza aurkeztuta. Azken kasu horretan, betekizunak betetzen dituela uste duen emakume etorkinak artez aurkeztuko du bere hautagaitza, kategoria bakar baterako (zeinetarako aurkezten duen adierazi behar du). Hautagaitza-modalitate honetan, beharrezkoa izango da bi entitateren abalak aurkeztea.\nEpaimahaia honako pertsona hauek osatuko dute: Itziar Urtasun, Bilboko Udaleko Lankidetza eta Bizikidetza Saileko zinegotzi ordezkari eta Bilboko Udaleko Immigrazio Kontseiluko presidentea; Milagros Acea, Bilboko Immigrazio Kontseiluko lehendakariordea, Sierra Maestra elkartekoa (Euskadin bizi diren kubatarren komunitatea), eta Norma Vázquez, psikologoa eta feminista.\nIZAPIDEEN GAINEKO INFORMAZIO TAILERRA, URRIAREN 8AN\nIzapideak egiteko laguntza eta informazioa eskaintzearren, informazio tailer bat egingo da urriaren 8an, 18:00etatik 20:00etara, Boluntaren ekitaldi aretoan (Zabalbide kaletik du sarbidea). Tailerrerako izena emateko, idatzi posta elektronikoko helbide honetara: inmigracion@bilbao.eus.\nImmigrazio Gaietarako Bilboko Kontseilua da ekimen hau sustatzen duen udal organoa, eta sortu zen demokraziazko parte hartzea bermatu nahirik etorkinen elkarteen artean eta Bilboko politika-, kultura-, ekonomia- eta gizarte-bizitzako arlo batzuetan eta besteetan integrazio eta bizikidetza politikak garatzeko eta sustatzeko zereginetan dabiltzan gainerako eragileen artean. Haren zereginetako bat da herritarrentzako sentsibilizazio-programak proposatzea eta kudeatzea, udalerriko etorkinen inguruko ezagutza eta irudia hobetzeko, "Bilboko emakume etorkinen aintzatespena", adibidez.\nEkimen hau Herritarren eta Aniztasunaren Udal Planaren barruan sartzen da, zeinak genero-ikuspegia hartzen baitu, ahalduntzea eta sentsibilizazioa xede dituzten zeharkako jardun eta proiektu berariazkoen bidez, hala nola Emakume Etorkinen Aintzatespenerako ekimen hau.


Harremanak, hartu emanak... birpentsatzen - Hala Bedi\nHala Bedi > Podcast-ak > Sozialak > onosera > Harremanak, hartu emanak… birpentsatzen\nO no será-Edo ez da izango: Harremanak, hartu emanak… birpentsatzen\n2 azaroa, 2020 O no será-Edo ez da izango 0\nRoma de las Herasi egindako elkarrizketa aitzaki hartuta, kontzeptu guzti hauek ekarri ditugu programara: polimaitasuna, harreman-anarkia, harreman ez monogamoak, harreman irekiak eta ez-konbentzionalak diren harremanak.\nGaurkoan harremanak ekarri nahi ditugu programara. Horretarako, lehenenago tarte batean Roma de las Heras izango dugu gurekin. Roma aktibista bibollo feminista da, aniztasunaren aldekoa, sexologoa, ez bakarrik sexuala, erlazionala eta familiarra ere. Aurreko astean eta aste honetan Gasteizen dugu Jabekuntza Eskolak antolatutako tailerrean: “El amooooor: poliamor, anarquía relacional, relaciones abiertas y otras relaciones no convencionales”. Harreman ez monogamoak, ez-konbentzionalak, maitasun-araua, harreman piramidea, pribilegio erromantikoak… Hainbat kontzeptu buruan ditugu eta tailerra aitzakia hartuta, gai hauek landu nahi genituen eta berarekin hitz egitea pentsatu dugu.\nBerarekin izandako solasaldiaren ostean, gurera ekarri ditugu hainbat kontzeptu eta hauek sorrarazten dizkiguten bizipenak, zalantzak, gatazkak, ideiak, etab. gure artean ere eztabaidatu ditugu.\nRomak zenbait erreferentzia ere utzi zizkigun hausnarketarako: “Desobedientes: Experiencias y reflexiones sobre poliamor, relaciones abiertas y sexo casual entre lesbianas latinoamericanas” (Norma Mogrovejo, Marian Pessah, Yuderkys Espinosa eta Gabriela Robledo) eta “Contra-amor, poliamor, relaciones abiertas y sexo casual” (Norma Mogrovejo).\nO no será-Edo ez da izango: Harremanak, hartu emanak... birpentsatzen\n← ZURIA BELTZEZ – 405 – aurrendariak omentzen\nPixel – Programa 116 – 191020 →


Egipto-Sudan, 11 geltokitan: Musika arabiarrari buruzko dokumental sorta zuzentzeko proiektuaren azken zatiari heldu dio Fermin Muguruzak. Al Jazeera Documentary Channel telebista otsailean hasiko da 'Next Music Station' ematen\n[Berria / Jon Eskisabel] Ez du disko berririk grabatu, ez du birarik egin, baina 80ko hamarkadan Kortaturekin musikari ibilbideari ekin zionetik hau izaten ari da urterik lanpetuena Fermin Muguruzarentzat. «Inoiz ez dut horren denbora libre gutxi izan», dio beti esku artean proiekturen bat duen musikariak. Qatarretik itzuli berri da, Al Jazeera Documentary Channel telebistarentzat herrialde arabiarretako musikari buruzko dokumental sortaren lehen zortzi aleak entregatu ostean. Egindako lanari oniritzia eman diote telebistako arduradunek, eta 2011ko otsailean hasiko dira ematen arabieraz. Maiatzetik aurrera Al Jazeeraren ingelesezko katean ere ikusi ahal izango dira, eta litekeena da hurrengo urtearen bukaera aldera DVDan argitaratzea Al Jazeera Documentary Channelek.\nGuztira 11 atalek osatuko dute Next Music Station, aurrez ikusitakoek baino bi gutxiagok. Hain zuzen, Aljerian filmatzeko baimenik ez du eman hango gobernuak. «Al Jazeerak oso fama txarra du Aljerian, guda zibilaz geroztik egoitzarik ere ez dauka, eta bertan kamerak sartzeko baimenik ere ez», azaldu du Muguruzak. Aljerian ez ezik, beste herrialde batzuetan ere irudiak hartzeko eta musikariekin elkarrizketak egiteko oztopoak aurkitu dituzte, eta kontrol zorrotza jasan behar izan dute. «Leku guztietan komunikazio ministerioak jarritako pertsona bat izan dugu ondoan, gu zaintzen. Egunero plan bat aurkeztu behar genien, zer eta non grabatu behar genuen azaltzeko. Horren arabera, zaintzaile bat jartzen ziguten edo ez. Gero sekulako harremana egin dugu gu kontrolatzera etorri diren guztiekin».\nEgipto, Maroko, Libano, Tunisia eta Siriari buruzko atalak dira bukatuta daudenak -lehen hiru herrialdeek bina kapitulu hartu dituzte, bakoitza 52 minutukoa- eta urritik abendura bitartean falta diren beste hirurak filmatu eta muntatuko dituzte: horietako bi Persiako Golkoko herrialdeei buruz izango dira (Oman, Yemen, Kuwait, Bahrein eta Arabiar Emirerri Batuak) eta azkena Sudani buruzkoa. «Maratoi bat izaten ari da, lan obsesiboa baina zirraragarria» azaldu zuen Qatarrera abiatu aurretik.\nIazko azaroan deitu zioten Al Jazeeratik, Dohako zinema jaialdian Checkpoint Rock Palestinako musikari buruzko filma aurkeztu ostean. Proposamen zehatza egin zioten: urtebetean hamahiru dokumental zuzentzea. Astebeteko epea zuen erantzuteko. Ilusioa eta izua sentitu zituen, biak batera. «Sekulako erantzukizuna da Al Jazeerarentzat lan egitea. Telebista kate gaztea da baina oso komunikazio proiektu handia ari da garatzen, BBC edota CNNrekin lehiatzeko modukoa. Ingelesezko katea sortu du, kiroletarako eta haurrentzako kanal tematiko bana ditu, Documentary Channel...». Astebetean ia ez zuen lorik egin, berehala hasi zen musikari gisa munduan zehar ehundutako konplizitate sarean -ekoizleak, diskoetxeak, musikariak, kazetariak...- hariak mugitzen eta baiezkoa eman zuen. «Sinetsita zeuden baiezkoa erantzungo nuela». Otsailaren amaieran Egipton zegoen, grabatzen.\nHamar hilabete igaro ostean, Al Jazeerako arduradunek emandako konfiantza eta askatasuna nabarmendu ditu Muguruzak. «Nire ibilbidea oso ondo ezagutzen zuten, nire ezaugarriak ondo aztertuak zituzten eta konfiantza jarri zuten nigan. Hori funtsezkoa da horrelako egitasmo bati aurre egiteko». Muguruzaren ustez, Al Jazeerak «ikuspegi neutraleko» norbait nahi zuen, «begirada garbiz jokatuko duena, jelosiak eta inbidiak saihesteko». Lan taldea Muguruzak berak aukeratu zuen, Checkpoint Rock-en aritutako bera, eta herrialde bakoitzean produktore laguntzaile bat izan dute, tokian tokiko musikariekin harremanetan jartzeko eta bestelako informazioa biltzeko.\nAbiapuntua, Palestinako dokumentalaren antzekoa zen. «Herrialde bakoitzaren soinu mapa moduko bat egin nahi genuen, alegia, une honetan herrialde horretan nire ustez entzun daitekeen musika interesgarrienaren lagin bat osatu nahi genuen. Beraz, herrialdetik kanpo bizi den musikaririk ez da azaltzen». Halaber, ez zuten estilo batera mugatu nahi. «Tradizionaletik, sufi eta gnawa musikak, esaterako, gaur egungo proposamen abangoardistetarainoko esparruan jarri dugu arreta, eta hori zen Al Jazeerak nahi zuena». Hip hop musikak presentzia handia du. «Herrialde guztietan daude hip hop taldeak, eta sekulako maila dago. Interesgarriena da taldeok poetak aipatzen dituztela beti eraginen artean. Poesia erabat txertatua dago hango gazteen artean, eta hortik hip hopera urrats bat dago. Arabian Nights taldeko kide batek esan zidan: 'Poesia guk asmatu genuen, beraz hip hopa ere gurea da'».\nEgipto hautatu zuen bidaia abiatzeko, arrazoi askorengatik. «Herrialde arabiarretako lehen musika industria Egipton garatu zen. Aurreko mendearen hasieran talentua zuten musikari guztiak Egiptora joaten ziren bidea jorratzera». Bestalde, Afrika eta Asiaren arteko lotura egiten du Egiptok, eta bertan gurutzatzen dira Mediterraneotik, Afrika beltzetik, ekialdetik eta Ingalaterraren kolonialismo garaitik datozen eraginak. «Musikari denek esaten dute handik mendetan pasatako jendeak utzitako ondarea eta eragina nahasi besterik ez dutela egiten». Ondorioz, nortasunari buruzko debatea «aspaldikoa eta etengabea da», are gehiago globalizazioarekin. Horrek, Muguruzaren iritziz, «agerian uzten du gure ezjakintasuna mestizajeari buruz hitz egiten dugunean, mendebaldekook asmaturiko zerbait dela uste dugulako». Egitasmoari heldu zionetik hartzen ari den «etengabeko ikasketa prozesu pertsonal eta artistikoaren» adibide bat da. «Oso zaila egiten zaigu aurreiritzien kontra egitea, baita irekiak garenontzat ere. Herrialde arabiarren irudi monolitiko bat saldu digute komunikabideek, haien arteko ezberdintasunik egon ez balitz bezala, eta guk sinetsi egin dugu. Han konturatzen zara ordea, Marokok ez duela zerikusirik Yemenekin, esaterako, edota Siriako mendietan eta Damasko hiriburuan bizi direnek elkar ulertzeko zailtasunak dituztela, arabiarra ez baita bat bakarra».\nBerdin islamismoarekin. Egipton, Assiout hirian, sufi zeremonia bat grabatzeko aukera izan zuten. «Esperientzia ikaragarria izan zen. Ospakizun bat da, Korana abesten dute eta musika erabiltzen dute Jainkoarekin konektatzeko. Askapen teologiarekin parekatu daiteke sufismoa, sozialismoa, berdintasuna, soiltasuna aldarrikatzen ditu, oso modu ireki eta interesgarrian».\nEgiptori buruzko dokumentazioa biltzen ari zela Um Kulsum kantariarekin topo egin zuen. «Laugarren piramidea deitzen diote. Haren bizitzak liluratuta nauka. Hilero irratsaio bat egiten zuen, eta herrialde osoa gelditu egiten zen. Kairoko Zinematekako irudietan ikus daiteke: kaleetan, autoetan... denak irratsaioa entzuten. Hil zenean, Nasserren hiletan baino jende gehiago bildu zen Kairon, milioi bat lagun».\nUm Kulsumekin batera, herrialde guztietako musikariekin izandako solasaldietan izen bat errepikatu da: Feiruz libanoarra. «Oso istorio ederrak entzuten dira hari buruz. Esaterako, gerra zibilaren garaian irratiko albistegietan abesten zuen. Horrek esan nahi zuen Libanon zegoela eta, beraz, oraindik bazegoela itxaropena». Hain zuzen, gaur egun ez dagoena. Beiruten bi hilabete eman zituen Muguruzak, eta dioenez, «jendea sinetsita dago berriz etorriko dela gerra»\nMusika arabiarraren «bi figura totemikoak» dira Um Kulsum eta Feiruz. «Azpimarragarria da biak emakumeak direla», adierazi du Muguruzak, eta Next Music Station-eko dokumentaletan emakumeek hartu duten protagonismoa nabarmendu du. «Herrialde bakoitzean izan ditugun ekoizle laguntzaile guztiak emakumeak dira. Atal batzuetan artisten erdia emakumeak dira, eta hango jaialdietako programatzaileen artean eta logistikaz arduratzen direnen artean, gehiago dira emakumeak gizonezkoak baino».\nUrriaren 20an Kuwaitera joateko hegazkina hartuko du. Handik Bahrein, Oman eta Yemenera joango da, eta azaroaren amaieran bidaiaren azken helmugara helduko da: Sudanera. «Egitasmoarekin hasi nintzenean oso urrun geratzen zitzaidan, eta orain aldiz, oso gertu dagoela iruditzen zait. Nolabait ohitu egin naiz».\nGeratzen zaizkion hiru atalak entregatu ondoren hartu ahal izango du atsedena, baina dokumentalei lotuta jarraituko du. Mexikoko Docs DF jaialdian Suena mi pueblo musika dokumentalei buruzko atalaren ardura hartu berri du.\nGizarte eta polizia kontrolen gainetik, bizitzeko grina duen jendea\nTunisian, Marokon eta Egipton erregimen militar bortitzak aurkitu dituztela dio Fermin Muguruzak\nEduki politiko nabarmeneko dokumentalak egiteko intentziorik gabe abiatu zen Fermin Muguruza egitasmo honetan, baina ezinbestean herrialde bakoitzeko testuinguru politiko eta soziala zirrikituetatik sartu da orain arte filmatutako ataletan. Hain zuzen, errealitate politiko gogorra aurkitu dute ia leku guztietan. Bortitzena, Tunisian. «Diktadura militar bat dago, oporretan joaten garenean iruditu ez arren. Beldur handia dago kaleetan, poliziaz josita daude, dena oso kontrolatuta, Youtube debekatuta...». Egipton «lege martziala dago indarrean Sadat hil zutenetik, duela 30 urte. Ezin da manifestaziorik egin, alderdi politikoak debekatuta daude. Kairon milioi bat polizia daudela esaten dute, eta 25 milioi biztanle ditu!». Marokon material guztia bahitu zieten bi egunez. «Seguruenik bazekiten gutako batzuk Saharako errefuxiatu guneetan egon garela aurretik, eta baimen berezia eman arte ez ziguten utzi sartzen». Egoera politiko eta soziala «hitzen bidez baino gehiago musikaren bidez» azaltzen da dokumentalean, «abesteko erak asko adierazten du», Muguruzaren hitzetan. 80ko hamarkadan Latinoamerikan ikusitakoa ekarri dio gogora. «Jendeak bizitzeko grina du, eta maitasun itzela dio bere herriari. Hori dena kulturaren bidez adierazten du».\n• Al Jazeera comienza a emitir los documentales dirigidos por Fermin Muguruza\n• Soumana Balbaaki y Tania Saleh\n• Byblos y Tiro\n• Tánger y Rabat\n• Tánger y Tetuán\n• Estamos en Marruecos\n• Próxima estación musical: MARRUECOS\n• Fotos de Alejandría\n• Fotos de Assiout\n• Más fotos desde Egipto\n• Ciclogénesis explosiva y El Cairo


Gertatutakoaren transmisioa (III) Nork transmititu behar du?\nIndarkeriazko iraganaren gertakizunen transmisioa batez ere etxeetan gertatzen da, gertatzen denean. Hezkuntza-komunitatean ez dago adostasunik zer, nola eta noiz transmititu behar den finkatzeko orduan. Instituzioetan ere talkak ohikoak dira. Izan ere, anitzak dira iraganaren kontakizunak, eta, askotan, bateraezin bezala epaitzen dira. Zailtasun handiak sortzen ditu iraganaren inguruko adostasunak bilatzeko lanak.\nBadira, ordea, ekintzarako zirrikituak topatzen dituzten talde eta ekimenak: biktimak eskoletara eramaten dituen Adi-adian ekimena, adibidez. Egia da testigantza hauekin, gertakizunen zatitxo bat besterik ez dutela jasotzen ikasleek, baina iraganaz hitz egiteko, galdetzeko, ikertzen jarraitzeko atea izaten da askotan. Ekimen honetan parte hartzea adostu egin behar izaten du eskolako dagokion organoak, eta hori bera egunerokotasunean gertatzen diren berradiskidetzearen aldeko saiakeren eredu bilakatzen da. Euskadiko Gazteriaren Kontseiluak ere iniziatiba hartu du, eta gazteen jakin-min eta beharrak ikertu; gero, lortutako emaitzen arabera, ekimenak sortu ditu memoriaren inguruan.\nAdostasun instituzionalak iritsi bitartean, badugu lana ekintzarako zirrikitu horiek topatu eta aprobetxatzen.


Arartekoak 2011. urteari dagokion Urteroko Txostena aurkeztu osoko Bilkuraren aurrean | Parlamento de Navarra\nArartekoak 2011. urteari dagokion Urteroko Txostena aurkeztu osoko Bilkuraren aurrean\nPublicada el Jeudi, 14 de juin de 2012\nNafarroako Foru Komunitateko Arartekoak, Francisco Javier Enériz-ek, 2011. urteari dagokion Urteroko Txostena aurkeztu du gaur Osoko Bilkuraren aurrean. Ekitaldi horretan erakundeak 2317 esku-hartze egin ditu, 2010.ean baino 34 gutxiago.\nAurkezpenean, Arartekoak azpimarratu du 2011n tako “jardun garrantzitsuari” esker Nafarroako Administrazio Publikoetara 691 iradokizun, gomendio eta oroigarri iritsi direla. Hori guztia 11.000 herritar baino gehiago erakundeari zuzendu izanari esker, besteak beste, 1.209 kontsulta egiteko eta 850 kexa aurkezteko (1.042 kudeatu dituzte), haien %57a funtsatua.\nKexen edukiak agerian uzten du herritarrek haien eta Administrazioaren arteko harremanetan “gizarte-ongizate, gardentasun eta eskubideen berme” kontuen inguruan kezka edo gehiago dituztela. Horrela bada, kexa gehienek funtzio publikoarekin zerikusia duten kontuekin lotuta daude, bai sarrera eta postu hornikuntza prozedurekin bai funtzionarioen kudeaketarekin.\nBigarren postua gizarte politikaren inguruko kexek hartzen dute, 2010ean bezala krisi ekonomikoarekin zuzenean erlazionatuta daudenak. %35ak oinarrizko errenta, orain gizarteratze errenta dena, ematea ukatzearekin eta berandu ematearekin zerikusia du; %17ak mendekotasun laguntzen kudeaketarekin eta ordainketarekin; %12ak ahalmen urritasunerako arretarekin; beste %12 batek adingabeen babesarekin; eta %9ak gizarte laguntzarako prestazioekin.\nGero eta Administrazio Publikoen gardentasun defizitaren inguruko kexen ondotik, hezkuntzarekin zerikusia dutenak daude, haien artean ikasleak haiek aukeratzen duten ikastetxean onartzeari edo ez onartzeari dagozkienak dira nabarmenenak. Bosgarren postuan hizkuntza eskubideak erabiltzearekin lotuta daudenak agertzen dira eta, zehatz mehatz, Administrazioetan euskara erabiltzearekin eta herritarrek hizkuntza horretan tratatuak izateko duten eskubidearekin.\nKexak aztertu ondoren, 559 ebazpen egin dira, 2010. urtearekin alderatuta %56,1 gehiago dena. Arartekoaren erabakien onarpen maila %80tik hurbil dago; hau da, Administrazioek 10 gomendiotatik 8 onartu dituzte.\nKontsultei dagokienez ere, gizarte kontuekin lotutakoak nagusitu dira; batez ere, baliabiderik gabeko pertsonentzako laguntzen prestazioei dagozkienak, gehien bat gizarte laguntzak jasotzeko betebeharren ingurukoak eta oinarrizko errenta emateko epeen ingurukoak, “aitorpenaren eta ordainketen berandupena dela-eta”.\nAzkenik, iazko jardueraren osotasunetik, hau da, iazko kexa, kontsula, ofiziozko jardun, hobetzeko iradokizun eta txosten berezietatik, ondorioztatu daiteke herritarrek geroz eta arreta eta babes gehiago eskatzen dutela eskubideei dagokienez, batez ere eskubide sozialenak.\n“Jendeak haien arazoentzako konponbide eraginkorra nahi du, baina baita Administrazio Publikoek eskaintzen dituzten zerbitzuen hobekuntzan parte-hartzea baimena izan dezaten ere”, berretsi du Javier Enériz-ek.\nTxanda hartzean, talde guztiek ontzat jo dute Arartekoaren jarduna/ lana, PPNk izan ezik, Arartekoaren “zorroztasuna eta profesionaltasuna” zalantzan jarri gabe, Nafarroan erakundea beharrezkoa ote den zalantzan jarri baitu/ beharra zalantzagarria dela berretsi baitu.\nNafarroako Arartekoaren urteroko Txostenaren izapidetzea igaro den apirilaren 25ean hasi zen, Parlamentuko Lehendakari den Alberto Catalán-en ematearekin, eta gaur bukatu da Foru Erregimeneko Batzordearen barruan aurkeztu ondoren (18-5-12), Osoko Bilkuran egindako aurkezpenarekin.\nNafarroako Foru Komunitateko Arartekoa, Parlamentuaren aginduz, herritarren eskubideak eta askatasun publikoak errespetatzeaz eta hobetzeaz arduratzen den eta helburu horrekin Nafarroako Administrazio Publiko guztien jarduera ikuskatzen duen Erakundea da.


Gorostia irudikatzean denoi datozkigu Gabonak gogora. Zuhaitz hau dioikoa da, hau da, ale eme eta arrak daude eta soilik emeek dituzte fruitu gorri karakteristikoak. Emeen gehiegizko ustiatzearen ondorioz, hala ere, gaur egun gorostia babesturiko zuhaitza da. Euskal Herriko toponimian eragin handia izan du (Gorostizu, Gorostiaga...).\nenter site Subklasea\nZuhaiska edo zuhaitz txikia izaten da; 10 m rainokoa eta oso adarkatua. Enborraren azala leuna eta grisaska izaten da gaztetan, ondoren arre bihurtzen delarik. Aldiz, adarrak tente ditu bortizki eta kolore berde distiratsua dute.\nAndrozeoa petaloekin txandakatzen diren estaminez eratuta dago eta korolaren oinarran daude lotuta. Aldiz, lore emeek obario superoa dute, tetralokularra eta primordio seminal bakarra duena kabitateko.\nIa baso mota guztietan aurki daiteke, lur sakon eta freskoetan. Itzala behar du eta tenperatura epelak. Lur pixkat azidoak behar ditu (pH 4,5-7,5) eta ez da hazten asko ongarritutako lurretan.\nApiriletik ekainera bitartean loratzen da eta fruituak udazkenean heltzen dira, askotan hurrengo udaberrira arte zuhaitzean geratzen direlarik.\nBere azaletik biska lortzeko eta Eguberrietako apaingarriak lortzeko etengabe jasandako adar-mozketek espezie honetan sarraski handia eragin dute eta egun, 2010eko EAEko Zerrenda Gorrian 'Ardura txikikoa' bezala katalogaturik dago, eta Espezie Mehatxatuen EAEko Katalogoan 'Interes berezikoa' bezala. Horregatik, eta animalia desberdinentzat neguko jana lortu edo babesa aurkitzeko oso zuhaitz garrantzitsua denez, legez babestuta dago eta ezin da inola ere moztu edo suntsitu (Eusko Jaurlaritzako 262/1983 Dekretuak babesten du).\nEgilea: Maialen Sistiaga | Sorrera: 2012/01/22 | Azken eguneraketa: 2014/09/13 | Bisita-kopurua: 2805 | Argazki nagusia: (Wikimedia Commons)\nnext Mugikorra: 667498730


Arakosia - Wikipedia, entziklopedia askea.\n(«Aracosia» orritik birbideratua)\nArakosia (persieraz Harauvatiš, "ondo ureztatua"), Asia erdialdeko antzinako eskualde baten izena da. Egungo Afganistango hegoaldeko gune menditsuan zegoen, iparralderago zegoen Baktriana eskualdetik Hindu Kush mendilerroak banandua, eta Helmand ibaiaren haranean zehar hedatzen zen. Ibai hau Sistango Hamun-e Helmand aintzirara isurtzen da, antzinako Drangiana eskualdean. Arakosiako jatorrizko biztanleak pactyan deituak izan ziren, eta, ziur aski, egungo pashtoen arbasoak izango ziren.\nArakosia, Drangianatik ekialdera, Baktrianatik hegoaldera, Gandharatik mendebaldera eta Gedrosiatik iparraldera zegoen.\nEskualde hau, lehen akemenidar errege Ziro II.a Handiak menderatu zuen. Arakosia, ordutik, Persiar Inperioaren zati izan zen, inperioko satrapiarik ekialdekoenetako bat zelarik, mendebaldean, Drangianarekin muga eginez, hegoaldean, Gedrosiarekin, ekialdean Gandhararekin eta, iparraldean, Baktrianarekin. Hiriburua, Kapisa zen (Kapisakaniš), Ziro II.ak eraikia ziur aski, eta handik pasatzen zen Indus ibaiaren harana eta Persiako mendebaldeko eskualdeak lotzen zituen ibilbidea. Mazedoniarren konkistaren ondoren Alexandro Handiak, Arakosiako Alexandria izena eman zion. Antzinako hiri hau egungo Kandahar da, Afganistango hegoaldeko hiri nagusia.\nMazedoniarren konkistaren ondoren, bata bestearen ondoren, seleuzidarrek, partiarrek eta persiar sasanidarrek kontrolatu zuten, Persiaren musulmandar konkista eta zibilizazio Islamiarrean sartu arte.\nAzken aldaketa 27 azaroa 2019(e)an, 21:51(e)tan\nOrriaren azken aldaketa: 27 azaroa 2019, 21:51.


13-07-2015 | Saregune |\nZer jarriko zenuke hemen?\nKamiseta lehiaketa antolatu du GEU elkarteak. Parte-hartzaileek bidaltzen dituzten esaldien artean, euskarazko lelorik originalena zein dibertigarriena aukeratu eta Gasteizko jaietara begira esaldi irabazlea daramaten kamisetak aterako ditugu.\nWhatsapp, Twitter eta email bidez jasoko dira proposamenak uztailaren 13tik 19raEsaldi irabazlearekin 200 kamiseta atera eta salgai jarriko ditu GEU elkarteak\nGaur bertan, uztailak 13, abiatu eta astebetez luzatuko da lehiaketa. Esaldiak proposatzeko azken eguna uztailaren 19a izango da. Proposamenak whatsapp, twitter eta email bitartez jasoko dira. Hala, whatsapp bidez 688819118 telefonora bidali ahal izango dira kamiseta leloak; modu berean, Twitterren #GEUkamiseta traola erabiliz edo @geuelkartea aipatuz; eta, azkenik, geutxosna@gmail.com helbide elektronikoan ere jasoko dira. Lehiaketako esaldi irabazlea uztailaren 22an iragarriko da. Irabazleak berak proposatutako esaldia daraman kamiseta eskuratzeaz gain, afari bat irabaziko du GEU txosnan. Oinarriak www.hirinet.net webgunean kontsulta daitezke.Guztira, 200 kamiseta aterako dira aukeratutako leloarekin eta abuztuaren 1etik 9ra salgai jarriko dira Aihotz plazan kokatuta egongo den GEU txosnan.